PHP kézikönyv
Előző | 16. Fejezet. Vezérlési szerkezetek | Következő

# elseif

Az elseif, amint azt a neve is sugallja, az if és az else kombinációja. [perlesek figyelem, itt elseif-nek hívják!!!] Az else-hez hasonlóan az if utasítást terjeszti ki, hogy különböző utasításokat hajtson végre abban az esetben, ha az eredeti if kifejezés értéke `FALSE` lenne. Azonban az else-sel ellentétben csak akkor hajtra végre az alternatív kódrészt, ha az elseif kifejezés `TRUE`. Az alábbi kód például - $a értékétől függően - üdvözli Menő Manót, és Víz Eleket, vagy kiírja, hogy ismeretlen:

`<?php if ($a == "Menő Manó") { echo "Szervusz Menő Manó! Rég láttalak!"; } elseif ($a == 'Víz Elek') { #szimpla idézőjel is használható echo "Üdv Víz Elek!"; } else { echo "Szervusz, idegen. Hát téged mi szél hozott ide?"; } ?>`

Egy if kifejezést több elseif követhet. Az első olyan elseif kifejezés hajtódik végre (ha van), amely értéke `TRUE`. A PHP-ban az 'else if' is (különírva) használható és ugyanúgy fog viselkedni, mint az 'elseif' (egybeírva). A szintaktikai jelentés 'kicsit' eltérő (ha ismered a C-t, nos ez pont úgy működik) de végülis ugyanaz lesz a végeredmény.

Az elseif ág csak akkor hajtódik végre, ha az őt megelőző if kifejezés, és az összes köztes elseif kifejezések `FALSE` értékűek, de az adott elseif kifejezése `TRUE`.

Előző | Tartalom | Következő
else | Fel | Vezérlési szerkezetek alternatív szintaxisa