PHP kézikönyv
Előző | 13. Fejezet. Állandók | Következő

# Mágikus konstansok

A PHP számos előredefiniált állandót biztosít a szkripteknek. Ezek többnyire a különböző kiterjesztések által meghatározott állandók, és csak akkor léteznek, ha az adott kiterjesztés is elérhető/használható akár dinamikusan betöltve vagy előre befordítva.

5 mágikus konstans létezik, amelyek változnak aszerint, hogy hol használják. Például a `__LINE__` értéke attól függ, hogy a szkript melyik sorában használják. Ezek a speciális állandók nem érzékenyek a kis- és nagybetűkre.

Táblázat 13-1. Néhány "mágikus" konstans

Név | Leírás
--- | ---
`__LINE__` | A fájl aktuális sorának száma.
`__FILE__` | Az állomány teljes elérési útvonala és neve. Ha include-al beillesztett fájlban használod, a beillesztett fájl nevét tartalmazza. A PHP 4.0.2 óta a `__FILE__` mindig az abszolút útvonalat tartalmazza, míg a régebbi verziókban egyes esetekben a relatív útvonalat tartalmazta.
`__FUNCTION__` | A függvény neve. (A PHP 4.3.0-ban került a nyelvbe.) A PHP 5-től a függvény nevét olyan formában adja meg, ahogy deklarálva volt (figyelembe veszi a kis- és nagybetűket). PHP 4-ben csupa kisbetűvel adja meg a függvény nevét.
`__CLASS__` | Az osztály neve. (A PHP 4.3.0-ban került a nyelvbe.) A PHP 5-től az osztály nevét olyan formában adja meg, ahogy deklarálva volt (figyelembe veszi a kis- és nagybetűket). PHP 4-ben csupa kisbetűvel adja meg az osztály nevét.
`__METHOD__` | Az osztály metódusának neve. (PHP 5.0.0-ban került a nyelvbe.) A metódus nevét olyan formában adja meg, ahogy deklarálva volt (figyelembe veszi a kis- és nagybetűket).

Lásd még a get_class(), get_object_vars(), file_exists() és function_exists() függvényeket.

Előző | Tartalom | Következő
Állandók | Fel | Kifejezések