PHP kézikönyv
Előző |  | Következő

# array_slice

(PHP 4, PHP 5)

array_slice -- A tömb egy részével tér vissza

## Leírás

array array_slice ( array array, int offset [, int length [, bool preserve_keys]] )

Az array_slice() függvény az array tömb offset és length paraméterek által meghatározott elemsorozatával tér vissza.

Pozitív offset esetén, az elemsorozat ennyiedik sorszámú elemtől kezdődik, negatív offset esetén az array tömb végétől visszafelé számolva ennyiedik elemtől kezdődik.

Ha a length meg van adva és pozitív, akkor az elemsorozatba ennyi darab elem kerül bele. Negatív length esetén az elemsorozat az array tömb vége előtt ennyi darab elemmel "áll meg", amely azt jelenti, hogy az ezután következő elemek nem kerülnek bele a sorozatba. Ha nincs megadva a length, akkor az offset által meghatározott ponttól kezdve a tömb végéig minden elem belekerül a sorozatba.

> Megjegyzés: Az array_slice() alapesetben újraindexeli az eredménytömböt. A PHP 5.0.2-től kezdődően megváltoztathatod ezt a viselkedést a preserve_keys paraméter `TRUE`-ra állításával.

Példa 1. array_slice() példák

`<?php $input = array("a", "b", "c", "d", "e"); // visszatérési értékek $output = array_slice($input, 2); // "c", "d", "e" $output = array_slice($input, -2, 1); // "d" $output = array_slice($input, 0, 3); // "a", "b", "c" // figyeld meg az indexelések közti különbséget print_r(array_slice($input, 2, -1)); print_r(array_slice($input, 2, -1, true)); ?>`

A fenti példa a következő kimenetet adja:

    Array
    (
        [0] => c
        [1] => d
    )
    Array
    (
        [2] => c
        [3] => d
    )

Lásd még az array_splice() és az unset() függvényt!

Előző | Tartalom | Következő
array_shift | Fel | array_splice