PHP kézikönyv
Előző |  | Következő

# dbx_connect

(PHP 4 >= 4.0.6, PHP 5 <= 5.0.4)

dbx_connect -- kapcsolódik egy adatbázishoz

## Leírás

object dbx_connect ( mixed module, string host, string database, string username, string password [, int persistent] )

Sikeres csatlakozáskor egy object-et ad vissza, hiba esetén pedig `FALSE`-t. Ha sikerült a kapcsolatot létesíteni, de a megadott adatbázis nem elérhető, akkor a kapcsolatot lezárja és `FALSE`-t ad vissza. A persistent paraméternek `DBX_PERSISTENT` értéket adva perzisztens adatbázis kapcsolatot nyit.

A module paraméter lehet sztring is, de inkább a felsorolt állandók valamelyike használandó. A lehetséges értékek alább láthatók, de figyelembe veendő, hogy csak akkor működnek, ha az adott modul be van töltve.

- `DBX_MYSQL` vagy "mysql"

- `DBX_ODBC` vagy "odbc"

- `DBX_PGSQL` vagy "pgsql"

- `DBX_MSSQL` vagy "mssql"

- `DBX_FBSQL` vagy "fbsql" (PHP 4.1.1-től kezdve)

- `DBX_SYBASECT` vagy "sybase_ct" (PHP 4.2.0-tól kezdve)

A visszaadott objektum három tagváltozóval rendelkezik:

database

  Az aktuálisan kiválasztott adatbázis nevét tartalmazza.

handle

  Ennek a kapcsolatazonosítónak a segítségével szükség esetén az adott modulra jellemző függvények valamelyike hívható meg.

  `<?php $link = dbx_connect (DBX_MYSQL, "localhost", "db", "username", "password"); mysql_close ($link->handle); // dbx_close($link) használata itt sokkal jobb lenne... ?>`

module

  Ezt a dbx kiterjesztés tartja fenn belső használatra, az éppen használt modul számát tárolja.

A host, database, username és a password paraméterek kötelezőek, de nem mindig kerülnek felhasználásra a modul ténylegesen kapcsolatot létesítő függvényétől függően.

Példa 1. dbx_connect() példa

`<?php $link = dbx_connect (DBX_ODBC, "", "db", "username", "password", DBX_PERSISTENT) or die ("Nem sikerült kapcsolódni."); print ("Sikeresen kapcsolódtam."); dbx_close ($link); ?>`

> Megjegyzés: Használd mindig az adatbázis specifikus dokumentációt is!

Lásd még: dbx_close()!

Előző | Tartalom | Következő
dbx_compare | Fel | dbx_error