PHP kézikönyv
Előző |  | Következő

# R. Függelék. A kézikönyvről

# Formátumok

A PHP kézikönyv számos formátumban elérhető. Ezek a formátumok két különálló csoportba oszthatóak: online olvasható formátumok, valamint a letölthető csomagok.

> Megjegyzés: Egyes kiadók nyomtatásban is elérhetővé tették ezt a kézikönyvet, de mi egyiket se tudjuk ajánlani azon oknál fogva, hogy hajlamosak nagyon hamar elavulni.

Online módon a PHP.net honlapon olvashatod, valamint számos tükörszerveren. A legjobb teljesítmény elérése érdekében válaszd a hozzád legközelebb esőt. Olvashatod sima (nyomtatóbarát) HTML formátumban, vagy egy olyan HTML formátumban, amely illeszkedik a PHP weboldalának arculatához.

Az online kézikönyv két számottevő előnye a legtöbb offline formátum felett a felhasználói megjegyzések jelenléte, valamint a URL shortcut-ok, amiket arra használhatsz, hogy a kézikönyv egy kívánt oldalán gyorsan lekérd. Egy kézenfekvő hátránya pedig az, hogy kapcsolódva kell lenned az Internetre, ha ezeket az online formátumokat akarod olvasni.

Számos offline formátuma létezik, hogy melyik számodra a legalkalmasabb, az attól függ, hogy milyen operációs rendszert használsz és hogy milyenek a személyes olvasási szokásaid. Ha szeretnéd tudni, hogyan készül el a kézikönyvnek az a sok változata, olvasd el e függelék 'Hogyan generáljuk az egyes formátumokat' című részét.

A kézikönyv leginkább platformfüggetlen formátuma a HTML. Ennek két fajtája van: az egyik egyetlen HTML állományból áll, a másikban pedig minden részhez tartozik egy állomány (ennek következménye egy sok ezer állományból álló csomag). Ezek a változatok tömörítve érhetőek el, szükséged lesz valamilyen kitömörítő programra, hogy hozzájuss a HTML fájlokhoz.

Egy másik platformfüggetlen formátum, amely leginkább alkalmas a nyomtatásra, a PDF (Adobe Acrobat-ként is ismert). Viszont mielőtt nagy sietve letöltenéd ezt a változatot és megnyomnád a Nyomtatás feliratú gombot, figyelmeztetünk, hogy ez tobb mint 2000 oldalas és folyamatosan módosul.

> Megjegyzés: Ha még nincs olyan programod, amely képes PDF formátumú állományokat megjeleníteni, szükséged lehet az Adobe Acrobat Reader letöltésére.

Windows-os környezetben a kézikönyvnek a Windows HTML Help verziója a HTML formátumnak az a változata, ami használható a Windows HTML Help alkalmazással. Ez a változat biztosít keresést a teljes szövegben, egy teljes tárgymutatót, és könyvjelzőkezelést. Linux környezetre is léteznek CHM megjelenítők: xCHM, GnoCHM

Előző | Tartalom | Következő
List of Parser Tokens | Fel | Felhasználói megjegyzések