PHP kézikönyv
Előző |  | Következő

# sqlite_query

(PHP 5)

sqlite_query -- A megadott adatbázison lekérést hajt végre, visszaadva az eredménylista hivatkozást

## Leírás

resource sqlite_query ( resource dbhandle, string query )
resource sqlite_query ( string query, resource dbhandle )

A dbhandle paraméterben hivatkozott adatbázison a query paraméterben megadott SQL kifejezést futtatja.

Ez a függvény egy eredményazonosítót ad, vagy hiba esetén `FALSE` választ. Az adatot visszaadó lekérések esetén olyan eredménylista hivatkozást ad vissza, amit aztán olyan függvényekben használhatunk fel, mint az sqlite_fetch_array() vagy az sqlite_seek().

Egyéb esetekben az SQL parancs lefutásának sikerességét `TRUE` értékkel, vagy a sikertelenséget jelző `FALSE` válasszal tér vissza.

Függetlenül a lekérés típusától, mindig `FALSE` választ kapunk, ha a lekérés végrehajtása sikertelen volt.

Az sqlite_query() Egy pufferelt, oda-vissza olvasható eredménylistára mutató hivatkozást ad vissza. Ez kis lekérések esetén hasznos, ahol csak véletlenszerűen meghatározott sorokra van esetleg szükség. Az ilyen pufferelt eredménylisták teljes mértetükben foglalják a memóriát. Ha csak szép sorban ki akarsz olvasni egy eredménylistát, érdemesebb az erőforrásokkal hatékonyabban bánó sqlite_unbuffered_query() függvénnyel dolgoznod.

> Megjegyzés: Kétféle módon is használható ez a függvény, az egyéb adatbázis kapcsolódásokat támogató kiegészítésekkel (mint például a MySQL) kompatibilitás miatt. Az inkább ajánlatos használati mód az első, amikor a dbhandle paramétert vesszük előre.

Figyelem

Az SQLite képes egyszerre több, pontosvesszővel elválasztott lekérést is futtatni. Így akár hosszabb, akár fájlból olvasott utasításlistát is végre tudsz hajtani egyetlen PHP paranccsal. Mindez csak abban az esetben működhet, ha nem használjuk fel a továbbiakban a függvény által visszaadott értéket. Ha felhasználjuk, csak az első SQL parancs kerül végrehajtásra. Az sqlite_exec() minden esetben lefuttatja az összes megadott SQL utasítást.

Ha több lekérést futtatunk zsinórban, `FALSE` választ kapunk, ha bármely parancs végrehajtása során hiba merült fel, minden más esetben azonban meghatározhatatlan. Lehet `TRUE` válasz is, de akár egy eredménylistára hivatkozó erőforrás is.

Lásd még: sqlite_unbuffered_query() és sqlite_array_query().

Előző | Tartalom | Következő
sqlite_prev | Fel | sqlite_rewind