PHP kézikönyv
Előző | 16. Fejezet. Vezérlési szerkezetek | Következő

# do-while

A do-while ciklusok nagyon hasonlóak a while ciklusokhoz, a különbség mindössze annyi, hogy a kifejezés igaz volta itt az iteráció végén értékelődik ki, és nem az elején. A fő különbség a hagyományos while ciklushoz képest, hogy a do-while ciklus első iterációja garantáltan lefut (a kifejezés igazságértékét csak az iteráció végén ellenőrzi), amely nem garantált a hagyományos while ciklusnál (itt a kifejezés igazságértéke az iteráció kezdetén kerül kiértékelésre, ha értéke kezdetben `FALSE`, akkor a ciklus végrehajtása azonnal befejeződik).

Csak egy szintaxisa van a do-while ciklusnak:

`<?php $i = 0; do { echo $i; } while ($i > 0); ?>`

A fenti ciklus pontosan egyszer fut le, mert az első iteráció után, amikor a kifejezés igazságértéke vizsgálatra kerül, kiderül, hogy `FALSE` ($i nem nagyobb, mint 0) és a ciklus végrehajtása befejeződik.

Haladó C programozók már bizonyára jártasak a do-while ciklus másfajta használatában. Például utasításblokk közepén ki lehet lépni a blokkból, ha az utasításblokkot do-while (0), közé tesszük, és break utasítást használunk. A következő kódrészlet ezt szemlélteti:

`<?php do { if ($i < 5) { echo "i nem elég nagy"; break; } $i *= $factor; if ($i < $minimum_limit) { break; } echo " i most jó"; /* i feldolgozása */ } while (0); ?>`

Ne aggódj, ha ezt nem azonnal vagy egyáltalán értetted meg. Lehet szkripteket - sőt hatékony szkripteket - írni ennek a lehetőségnek a használata nélkül is.

Előző | Tartalom | Következő
while | Fel | for