PHP kézikönyv
Előző |  | Következő

# phpinfo

(PHP 3, PHP 4, PHP 5)

phpinfo -- Rengeteg PHP információt ad vissza.

## Leírás

int phpinfo ( void )

Rengeteg hasznos információt ad vissza a PHP aktuális állapotáról. Ez magában foglalja a PHP konfigurációs beállításait, a kiterjesztéseket, a PHP verziószámát, szerver és környezeti információkat (ha a PHP szerver modulként működik), a PHP környezeti információit, operációs rendszer verziószámot, elérési utakat, php.ini beállításokat, helyi konfigurációs beállításokat, HTTP fejléceket, és a PHP liceszét.

Mivel minden rendszer másképp van beállítva, a phpinfo() függvényt széleskörben használják arra, hogy a konfigurációs beállításokat és a adott rendszeren létező előredefiniált változókat megivzsgálják. A phpinfo() egy értékes hibakereső eszköz is mivel az összes EGPCS (környezeti/Environment, GET, POST, Cookie, Server) adatot kiírja.

A kimenetet szabályozni lehet az opcionális what paraméter megadásával, amelynek értéke az alábbiak közül egy vagy több konstans bitenkénti összege lehet. A megfelelő konstansokat az or operátorral is egybe lehet vonni.

Táblázat 1. phpinfo() opciók

Név (konstans) | Érték | Leírás
--- | --- | ---
INFO_GENERAL | 1 | A konfigurációs sor, a `php.ini` helye, fordítás dátuma, webszerver, rendszer és egyéb általános információk.
INFO_CREDITS | 2 | A közreműködők listája. Lásd még a phpcredits() függvényt.
INFO_CONFIGURATION | 4 | A PHP direktívák aktuális lokális és master értékei. Lásd még az ini_get() függvényt.
INFO_MODULES | 8 | A betöltött modulok és a megfelelő beállításaik. Lásd még a get_loaded_extensions() függvényt.
INFO_ENVIRONMENT | 16 | Környezeti változó információk, amelyek az $_ENV változóban is megtalálhatóak.
INFO_VARIABLES | 32 | Kiír minden előredefiniált változót, amely az EGPCS-ből (környezet/Environment, GET, POST, Cookie, Server) származik.
INFO_LICENSE | 64 | PHP licensz információk. Lásd még a license FAQ-t.
INFO_ALL | -1 | Az összes fentit kiírja. Ez az alapértelmezett érték.

Példa 1. phpinfo() példák

`<?php // Minden információt mutasson, az alapértelmezett érték az INFO_ALL phpinfo(); // Mudulinformációk megjelenítése. // phpinfo(8) ugyanazt az eredményt adja. phpinfo(INFO_MODULES); ?>`

> Megjegyzés: Amikor az expose_php konfigurációs beállítás off-ra van állítva, akkor az információk egyes részei le vannak tiltva. Ezek közé tartozik a PHP és Zend logó, és a közreműködők listája.

> Megjegyzés: CLI mód esetén a phpinfo() síma szöveget ír ki HTML helyett.

Lásd még a phpversion(), phpcredits(), php_logo_guid(), ini_get(), ini_set(), get_loaded_extensions() függvényeket, valamint az előredefiniált változókról szóló részt.

Előző | Tartalom | Következő
phpcredits | Fel | phpversion