PHP kézikönyv
Előző |  | Következő

# putenv

(PHP 3, PHP 4, PHP 5)

putenv -- Beállíja egy környezeti változó értékét.

## Leírás

void putenv ( string setting )

Hozzáadja a setting beállítást a szerver környezethez. A környezeti változó csak az aktuális futás idejére fog létezni. A futás végén a környezet visszaáll az eredeti állapotába.

Egyes környezeti változók beállítása biztonsági rést hozhat létre. A safe_mode_allowed_env_vars direktíva tartalmaz egy vesszővel elválasztott prefix listát. Safe módban a felhasználó csak olyan környezeti változókat állíthat be, amelyek neve ezen direktíva által meghatározott prefixekkel kezdődik. Alapértelmezés szerint a felhasználók csak olyan környezeti változókat állíthatnak be, amelyek neve a PHP_ karaktersorozattal kezdődik (pl. PHP_IZE=BIGYO). Megjegyzés: ha ez a direktíva üres, akkor a PHP megengedi bármely környezeti változó beállítását!

A safe_mode_protected_env_vars direktíva egy vesszővel elválasztott környezeti változó listát tartalmaz, amelyeket a felhasználó nem állíthat be a putenv() használatával. Ezek a változó akkor is védettek maradnak, ha a safe_mode_allowed_env_vars megengedi a módosításukat.

Figyelem
Ezen a direktíváknak csak akkor van hatásuk, ha maga a safe-mode be van kapcsolva!

Példa 1. Egy környezeti változó beállítása

`<?php putenv("EGYEDIAZON=$egyediazon"); ?>`

Előző | Tartalom | Következő
phpversion | Fel | restore_include_path