PHP kézikönyv
Előző |  | Következő

# CLXXIII. XSLT függvények

# Bevezetés

Ez a PHP kiterjesztés a használt motortól független API (programozási felületet) biztosít XSLT transzformációk elvégzéhez, ám jelenleg csak a Ginger Alliance Sablotron motorját támogatja. Más XSLT könyvtárak támogatása is tervbe van véve, mint például Xalan vagy libxslt.

Az XSLT (Extensible Stylesheet Language (XSL) Transformations) XML dokumentumok más szerkezetű XML dokumentumokká alakítását végző nyelv. A World Wide Web consortium (W3C) igazgatja ezt a szabványt. Az XSLT-ről és a kapcsolodó technológiákról a http://www.w3.org/TR/xslt címen találsz több olvasnivalót.

> Megjegyzés: Ez a kiterjesztés különbözik a PHP 4.1.x előtti verziókban meglevőtől, és az új kiterjesztés csak a PHP 4.1.x verzióiban használható. A régi kiterjesztéssel kapcsolatos kérdéseket a php-general@lists.php.net levelező listán teheted fel.

# Követelmények

Ez a kiterjesztés a Sablotron és expat csomagokat használja, amelyeknek forrásai és fordított változata is megtalálhatók a http://www.gingerall.com/ címen.

# Telepítés

UNIX rendszeren a configure szkriptet az --enable-xslt --with-xslt-sablot kapcsolókkal kell futtatni. A Sablotron csomagot előzőleg olyan helyre kell telepíteni, ahol a fordító megtalálja.

# Futásidejű beállítások

Ez a kiterjesztés semmilyen konfigurációs beállításokat nem definiál a `php.ini` állományban.

# Erőforrás típusok

Ez a kiterjesztés semmilyen erőforrás típust nem definiál.

# Előre definiált állandók

Ez a kiterjesztés semmilyen konstans értéket nem definiál.

Előző | Tartalom | Következő
XSLTProcessor->transformToXML() | Fel | xslt_backend_info