PHP kézikönyv
Előző | 4. Fejezet. Telepítés Unix rendszerre | Következő

# Telepítés OpenBSD rendszerre

Ez a fejezet a PHP OpenBSD 3.6 rendszerre történő telepítéséhez tartalmaz megjegyzéseket és javaslatokat.

## Bináris csomagok használata

A PHP OpenBSD-re való telepítéséhez az ajánlott és legegyszerűbb módszer a bináris csomagok (package) használata. Az alap csomag el van választva a különböző moduloktól, és mindegyik a többitől függetlenül telepíthető és távolítható el. A szükséges fájlokat az OpenBSD CD-den vagy az FTP site-on találod.

A fő csomag, amit telepítened kell az a `php4-core-4.3.8.tgz`, amely az alapvető motort (és még a gettext-et és az iconv-ot) tartalmazza. Ezután következnek a modul-csomagok, mint pl. a `php4-mysql-4.3.8.tgz` vagy a `php4-imap-4.3.8.tgz`. Ezen modulok aktiválásához vagy deaktiválásához a `php.ini`-ben szereplő phpxs parancsot kell használnod.

Példa 4-6. Példa OpenBSD csomagtelepítésre

    # pkg_add php4-core-4.3.8.tgz
    # /usr/local/sbin/phpxs -s
    # cp /usr/local/share/doc/php4/php.ini-recommended /var/www/conf/php.ini
      (mysql hozzáadása)
    # pkg_add php4-mysql-4.3.8.tgz
    # /usr/local/sbin/phpxs -a mysql
      (imap hozzáadása)
    # pkg_add php4-imap-4.3.8.tgz
    # /usr/local/sbin/phpxs -a imap
      (a mysql és a test eltávolítása)
    # pkg_delete php4-mysql-4.3.8
    # /usr/local/sbin/phpxs -r mysql
      (a PEAR könyvtárak telepítése)
    # pkg_add php4-pear-4.3.8.tgz

Az OpenBSD bináris csomagjairól további információt a packages(7) man oldalon találsz.

## Port-ok használata

A PHP-t forráskódból is fordíthatod, a ports tree használatával, bár ez csak az OpenBSD-ben járatos felhasználóknak ajánlott. A PHP 4 port két alkönyvtárra van osztva: core és extensions. Az extensions könyvtár minden támogatott PHP modul számára alcsomagokat generál. Ha ezek közül nem szeretnél minden csomagot elkészíteni, használd a no_* FLAVOR-t. Ha pélául az imap modult szeretnéd kihagyni, a FLAVOR-t állítsd be no_imap-re.

## Általános problémák

- Az Apache alapértelmezett telepítése egy chroot(2) jail-ben fut, amely megtiltja a PHP szkripteknek, hióogy elérjék a `/var/www` alatti fájlokat. Emiatt létre kell hoznod egy `/var/www/tmp` könyvtárat, ahol a PHP munkamenet fájlok létrejöhetnek, vagy használj egy másik munkamenet kezelőt. Ráadásul az adatbázis socket-eket a jail-en belülre kell helyezni vagy a `localhost` interfészen lehet hallgatózni. Ha hálózatkezelő függvényeket használsz, egyes fájlokat az `/etc` könyvtárból, mint pl. az `/etc/resolv.conf` és az `/etc/services` a `/var/www/etc` könyvtárba kell helyezni. Az OpenBSD PEAR csomag automatikusan a helyes chroot könyvtárakba települ, tehát itt nem szükséges semmi különleges módosítás elvégzése. Az OpenBSD Apache-ról további információt az OpenBSD FAQ-ban találasz.

- A gd kiterjesztéshez tartozó OpenBSD 3.6 csomag számára telepítve kell legyen az XFree86. Ha nem akarsz néhány font szolgáltatást használni, amit az X11 megkövetel, használd inkább a `php4-gd-4.3.8-no_x11.tgz` csomagot.

## Régebbi kiadások

Az OpenBSD régebbi kiadásai a FLAVORS rendszert statikusan beillesztett PHP fordítására használta. Mivel így nehezen lehet bináris csomagokat generálni, ez a módszer nem javasolt. Továbbra is használhatod a régi stabil port tree-ket, de ezt az OpenBSD csapata nem támogatja. Ha bármilyen hozzáfűznivalód van ehhez, a port jelenlegi karbantartója Anil Madhavapeddy (avsm kukac openbsd pont org).

Előző | Tartalom | Következő
Telepítés HP-UX rendszerre | Fel | Telepítés Solaris rendszerre