PHP kézikönyv
Előző |  | Következő

# mysql_list_tables

(PHP 3, PHP 4, PHP 5)

mysql_list_tables -- Adott adatbázisbeli táblaneveket listázza

## Leírás

resource mysql_list_tables ( string database [, resource link_identifier] )

Lekéri egy MySQL adatbázis tábláinak listáját.

E függvény használata ellenjavallt. Használd inkább a mysql_query() függvényt egy SHOW TABLES [FROM adatbazis] [LIKE 'minta'] alakú SQL utasítás végrahajtására.

## Paraméterek

database

  Az adatbázis neve

link_identifier

  A MySQL kapcsolat. Ha a kapcsolatazonosító nincs megadva, akkor az utólsó mysql_connect()-el megnyitott kapcsolatot használja. Ha nem talál semmilyen kapcsolatot, megpróbál létrehozni egyet úgy, mintha a mysql_connect() paraméterek nélkül lett volna meghívva. Ha esetleg semmilyen kapcsolatot nem talál és nem is sikerül létrehoznia, akkor egy `E_WARNING` szintű figyelmeztetés generálódik.

## Visszatérési értékek

Egy eredménymutató erőforrás, hiba esetén `FALSE`.

A mysql_tablename() függvényt használhatod arra, hogy végighaladj az eredmény-mutatón, vagy használhatsz más függvényeket az eredménytáblákra, mint például a mysql_fetch_array().

## Példák

Példa 1. Példa a mysql_list_tables() alternatívájára

`<?php
$adatbazis = 'mysql_adatbazis';
if (!mysql_connect('mysql_kiszolgalo', 'mysql_felhasznalo', 'mysql_jelszo')) {
echo 'Nem tudok csatlakozni a mysql-hez';
exit;
}
$sql = "SELECT TABLES FROM $adatbazis";
$eredmeny = mysql_query($sql);
if (!$eredmeny) {
echo "Adatbázis hiba, nem tudom kilistázni a táblákat.\n";
echo 'MySQL Hiba: ' . mysql_error();
exit;
}
while ($sor = mysql_fetch_row($eredmeny)) {
echo "Tábla: {$sor[0]}\n";
}
mysql_free_result($eredmeny);
?>`

## Megjegyzések

> Megjegyzés: A visszafelé kompatibilitás miatt a következő elavult álnév is használható: mysql_listtables()

## Lásd még

mysql_list_dbs()
mysql_tablename()

Előző | Tartalom | Következő
mysql_list_processes | Fel | mysql_num_fields