PHP kézikönyv
Előző | 16. Fejezet. Vezérlési szerkezetek | Következő

# Vezérlési szerkezetek alternatív szintaxisa

A PHP bizonyos vezérlési szerkezeteihez egy alternatív szintaxist is nyújt; név szerint: az if, while, for, foreach, és switch számára. Minden esetben az alternatív szintaxisnál a nyitó kapcsos zárójel helyett kettőspontot (:) kell írni, a záró zárójel helyett pedig a vezérlési szerkezetnek megfelelő endif;, endwhile;, endfor;, endforeach;, vagy endswitch; utasításokat értelemszerűen.

`<?php if ($a == 5): ?> A most éppen 5. <?php endif; ?>`

A fenti példában az "A most éppen 5." egy alternatív szintaxisú if kifejezésbe van ágyazva. A HTML rész csak akkor íródik ki, ha $a egyenlő 5-tel.

Az alternatív szintaxis az else-re és az elseif-re is alkalmazható. Az alábbi példa egy if szerkezet, amiben van elseif és else is alternatív formában:

`<?php if ($a == 0.5): echo "a most fél."; echo "De vajon kitől?"; elseif ($a == 8): echo "Nekem nyolc, hogy mennyi az a."; echo "Úgyis megváltoztatom az értékét."; $a++; else: echo "Ez így nem vicces, hogy a se nem fél, se nem nyolc"; endif; ?>`

Lásd még a while, for, és if szerkezeteket további példák reményében!

Előző | Tartalom | Következő
elseif | Fel | while