PHP kézikönyv
Előző |  | Következő

# xml_set_processing_instruction_handler

(PHP 3 >= 3.0.6, PHP 4, PHP 5)

xml_set_processing_instruction_handler -- PI kezelőt rendel az elemzőhöz

## Leírás

bool xml_set_processing_instruction_handler ( resource parser, callback handler )

A parser paraméterben megjelölt XML elemző PI-kezelő függvényét állítja be, amelynek a nevét a handler paraméterben kell átadni. Ennek a függvénynek már léteznie kell, amikor a parser elemzővel meghívásra kerül az xml_parse() függvény.

A feldolgozó utasítás alakja az alábbi:

    <?feldolgozó
           adat?>

Ezekben a feldolgozó utasításokban PHP kódot is el lehet helyezni, de vigyázni kell arra korlátozásra, hogy XML PI-n belül nem szerepelhet a PI végét jelző karaktersorozat (?>). Emiatt ez a karaktersorozat nem szerepelhet a beépített PHP kódban, mert különben az ezután álló kódot a PI-t "igazából" lezáró jelöléssel együtt sima szöveges adatnak fogja tekinteni az elemző.

A handler-ben megnevezett függvénynek három paramétert kell fogadnia, a függvény prototípusa a következő: handler ( resource parser, string target, string data )

parser

  Az első paraméter, parser, hivatkozás az aktuális XML elemzőre, amely ezt a kezelőfüggvényt meghívta és használja.

target

  A második paraméter, target, a PI feldolgozót jelöli.

data

  A harmadik paraméter, data, a PI adatot tartalmazza.

Ha a függvény neve helyett üres sztring vagy `FALSE` szerepel, akkor a kérdéses kezelőfüggvény nem elérhető, le van tiltva.

`TRUE`-t ad vissza, ha a kezelőt sikeresen beállította, és `FALSE`-t, ha a parser nem érvényes erőforrás.

> Megjegyzés: A függvény neve helyett egy tömböt is átadhatsz, ami egy objektum referenciát és egy metódus nevet kell tartalmazzon.

Előző | Tartalom | Következő
xml_set_object | Fel | xml_set_start_namespace_decl_handler