PHP kézikönyv
Előző |  | Következő

# LXXII. Mail függvények

# Bevezetés

A mail() függvény ad lehetőséget email küldésére.

# Követelmények

Ahhoz, hogy a Mail függvényeket használhasd, a PHP-nek fordítási időben el kell tudja érni a rendszer sendmail binárisát. Ha más levelezőprogramot használsz, mint például qmail vagy postfix, a megfelelő sendmail csomagolókat kell használnod, amelyeket a programmal együtt kapsz. A PHP a sendmail-t a PATH-ban keresi, majd a következőkben: /usr/bin:/usr/sbin:/usr/etc:/etc:/usr/ucblib:/usr/lib. Erősen ajánlott, hogy a sendmail elérhető legyen a PATH-ból. A felhasználó, aki a PHP-t fordította, kell rendelkezzen joggal a sendmail elérésére.

# Telepítés

Semmilyen telepítés nem szükséges ezen függvények használatához, a PHP alapelemei.

# Futásidejű beállítások

Az alábbi függvények viselkedése befolyásolható a `php.ini` segítségével.

Táblázat 1. Mail konfigurációs beállítások

Név | Alapértelmezett | Változtatható | Változások
--- | --- | --- | ---
SMTP | "localhost" | PHP_INI_ALL |
smtp_port | "25" | PHP_INI_ALL | A PHP 4.3.0.-tól használható
sendmail_from | NULL | PHP_INI_ALL |
sendmail_path | NULL | PHP_INI_SYSTEM |

További részletekért és a PHP_INI_* konstansok definícióiért lásd: G Függelék.

A témába vágó konfigurációs direktívák rövid leírása

SMTP string

  Csak Windows alatt használt: Annak az SMTP szervernek a DNS neve vagy IP címe, amit a PHP Windows alatt mail küldésre használ a mail() függvény meghívása esetén.

smtp_port int

  Csak Windows alatt használt: Az SMTP beállításban szereplõ szerver portja, amelyre csatlakozhat mail() függvénnyel való e-mail küldés esetén; alapértelmezett értéke 25. A PHP 4.3.0. óta használható

sendmail_from string

  Megadja, hogy milyen "From:" email címet használjon a PHP mail küldésekor Windows alatt.

sendmail_path string

  Megadja, hogy hol található a sendmail program. Ez általában `/usr/sbin/sendmail` vagy `/usr/lib/sendmail`. A configure megpróbálja megtalálni, és beállítani, de ha ez nem sikerül, itt te is beállíthatod.

  Azokon a rendszereken, ahol nem a sendmail használatos, ez a beállítás a sendmail wrapper/helyettesítõ beállítására szolgál, ha van ilyen. Például a Qmail használók általában a `/var/qmail/bin/sendmail` beállítást használják.

  A qmail-inject nem igényel semmilyen beállítást a levél helyes továbbításához.

  Ez a direktíva is Windows alatt is mûködik. Ha be van állítva, az smtp, smtp_port és a sendmail_from figyelmen kívül lesznek hagyva és a megadott parancs hajtódik végre.

# Erőforrás típusok

Ez a kiterjesztés semmilyen erőforrás típust nem definiál.

# Előre definiált állandók

Ez a kiterjesztés semmilyen konstans értéket nem definiál.

Előző | Tartalom | Következő
lzf_optimized_for | Fel | ezmlm_hash