PHP kézikönyv
Előző |  | Következő

# sqlite_fetch_array

(PHP 5)

sqlite_fetch_array -- Az eredménylista következő elemét nyeri ki tömbként

## Leírás

array sqlite_fetch_array ( resource result [, int result_type [, bool decode_binary]] )

A result paraméterben megadott eredménylista következő sorát adja vissza tömbként. Ha nem állna már több sor rendelkezésre, `FALSE` értékkel tér vissza.

A result_type paraméteben befolyásolható a visszaadott tömb formátuma. Alapértelmezésként az SQLITE_BOTH jut érvényre, melynek értelmében a tömbben egyserre két módon, oszlopindexnek megfelelő tömbelemben, illetve a mezőnév szerinti asszociatív tömbindexen is ott lesz egy oszlop adata. Ha SQLITE_ASSOC-ra állítjuk, csak név szerint, ha SQLITE_NUM-ra, csak oszlopindex szerint fogja a tömbbe tenni az oszlopadatot.

Amennyiben SQLITE_ASSOC vagy SQLITE_BOTH típusú adatkinyerés mellett döntünk, az sqlite.assoc_case php.ini beállításnak megfelelő neveket fogunk kapni.

Ha a decode_binary paramétert `TRUE` értékkel bekapcsoljuk (ez az alapértelmezés is), az esetlegesen sqlite_escape_string()-el elkódolt mezőértékeket deküdolva fogjuk visszakapni. Érdemes ezt a kapcsolót alapértéken hagyni az esetek többségében. Kivétel ez alól, ha az érintett adatbázisunkat más SQLite-képes alkalmazás hozta létre.

Lásd még: sqlite_array_query() és sqlite_fetch_string().

Előző | Tartalom | Következő
sqlite_fetch_all | Fel | sqlite_fetch_column_types