PHP kézikönyv
Előző | 38. Fejezet. Fájlfeltöltés kezelése | Következő

# Hibaüzenetek magyarázatai

PHP 4.2.0-tól kezdve PHP az állományhoz tartozó tömbben a megfelelő hibakódot is visszaadja. Ezt a hibakódot a feltöltéskor létrehozott tömb error eleme tárolja. Másképp megfogalmazva, a hiba a $_FILES['userfile']['error'] hivatkozás értékeként olvasható ki.

`UPLOAD_ERR_OK`

  érték: 0; nincs hiba, a feltöltés sikerült.

`UPLOAD_ERR_INI_SIZE`

  érték: 1; a feltölteni kívánt fájl túl nagy a `php.ini`-ben megadott upload_max_filesize direktíva által megengedetthez képest.

UPLOAD_ERR_FORM_SIZE

  érték: 2; a feltölteni kívánt fájl túl nagy a HTML űrlapban megadott MAX_FILE_SIZE értékhez képest.

`UPLOAD_ERR_PARTIAL`

  érték: 3; az állomány csak részben lett feltöltve.

`UPLOAD_ERR_NO_FILE`

  érték: 4; nem történt állomány-feltöltés.

`UPLOAD_ERR_NO_TMP_DIR`

  érték: 6; Az átmeneti tárolókönyvtár nem létezik. (PHP 4.3.10 illetve 5.0.3-tól lett bevezetve)

> Megjegyzés: Ezek állandókként is használhatók PHP 4.3.0-tól kezdve.

Előző | Tartalom | Következő
Fájlfeltöltés kezelése | Fel | Tipikus csapdák