PHP kézikönyv
Előző |  | Következő

# 22. Fejezet. Bevezetés

A PHP egy igen hatékony nyelv és feldolgozó program, akár kiszolgálómodulként, akár egy különálló CGI futtatható állományként működik. Képes elérni fájlokat, futtatni parancsokat és hálózati kapcsolatokat nyitni a szerveren. Ezek a tulajdonságok alapesetben veszélyessé is tehetik más, a webszerveren futó alkalmazások számára. A PHP-t azonban úgy fejlesztették, hogy biztonságosabb legyen CGI programok írására, mint a Perl vagy C nyelvek. A PHP a fordítási és futásidejű beállítások helyes megválasztásával, és megfelelő programírási módszerek betartásával a szabadság és biztonság kívánt kombinációját biztosítja a fejlesztők számára.

Mivel sokféleképpen és sok mindenre lehet használni a PHP-t, számos konfigurációs lehetőség van a működésének szabályozására. A lehetőségek nagy száma garantálja, hogy a PHP-t sokféleképpen fel lehet használni, de egyben azt is jelenti, hogy ezek és a webkiszolgáló beállításainak kombinációi kritikus helyzeteket teremthetnek.

A beállítások sokszínűsége egyenlő mértékű a kódok sokszínűségével. A PHP használható teljes szerver-alkalmazások készítésére, egy shell felhasználó minden lehetőségével, vagy használható egyszerű 'server side include'-oknál, kis kockázattal egy szigorúan ellenőrzött rendszerben. Az, hogy hogyan kell kialakítani egy környezetet, milyen biztonságosan, nagyban a PHP fejlesztőn múlik.

Ez a fejezet néhány biztonsági tanácsot tárgyal, a különböző beállítási lehetőségeket és azokat a helyzeteket tárja fel, amelyekben ezeket biztonsággal lehet használni. Utána néhány kódolási szempontot is érint a különböző szintű védelem szempontjából.

Előző | Tartalom | Következő
Biztonság | Fel | Általános szempontok