PHP kézikönyv
Előző |  | Következő

# Ora_Bind

(PHP 3, PHP 4, PHP 5 <= 5.1.0RC1)

Ora_Bind -- PHP változó kötése egy Oracle paraméterhez

## Leírás

int ora_bind ( int cursor, string PHP variable name, string SQL parameter name, int length [, int type] )

`TRUE` értékkel tér vissza, ha sikeres a kötés, egyébként `FALSE` értéket ad. A hibáról további részleteket az ora_error() és ora_errorcode() függvényekkel lehet megtudni.

Ez a függvény összeköti a megnevezett PHP változót egy SQL paraméterrel. Az SQL paraméternek ":név" formátumúnak kell lennie. Az opcionális típus paraméterrel lehet meghatározni, hogy az SQL paraméter egy bemeneti/kimeneti (0, alapértelmezett), bemeneti (1), vagy kimeneti (2) paraméter. A PHP 3.0.1 verziójától az ORA_BIND_INOUT, ORA_BIND_IN és ORA_BIND_OUT konstansokat is lehet a számok helyett használni.

Az ora_bind() függvényt az ora_parse() után és az ora_exec() előtt kell meghívni. A bemeneti értékeket az összekapcsolt PHP változóknak való értékadással lehet megadni, az ora_exec() meghívása után pedig az összekapcsolt PHP változók tartalmazzák majd a kimeneti értékeket, ha vannak kimeneti értékek.

`<?php ora_parse($curs, "declare tmp INTEGER; begin tmp := :in; :out := tmp; :x := 7.77; end;"); ora_bind ($curs, "result", ":x", $len, 2); ora_bind ($curs, "input", ":in", 5, 1); ora_bind ($curs, "output", ":out", 5, 2); $input = 765; ora_exec($curs); echo "Result: $result<br>Out: $output<br>In: $input"; ?>`

Előző | Tartalom | Következő
Oracle függvények | Fel | ora_close