PHP kézikönyv
Előző |  | Következő

# passthru

(PHP 3, PHP 4, PHP 5)

passthru -- Külső programot futtat, és a kimenetet feldolgozás nélküli jeleníti meg

## Leírás

void passthru ( string command [, int &return_var] )

A passthru() függvény hasonló az exec()-hez, ugyanis a command paraméterben megadott parancsot futtatja. Ez a függvény használható az exec() vagy a system() helyett, ha a parancs kimenete bináris adat, amit közvetlenül a böngészőnek kell visszaküldeni. Tipikusan például a pbmplus eszközök futtatására használható, amelyek képesek közvetlenül kép visszaadására. A Content-type fejlécet image/gif-re állítva és a pbmplus programot meghívva, az visszaad egy képet, és így olyan PHP programot írhatók, amelyek közvetlenül képeket adnak vissza.

## Paraméterek

command

  A végrehajtandó parancs.

return_var

  Ha a return_var argumentum meg van adva, akkor a Unix parancs visszatérési állapota ide kerül.

## Megjegyzések

Figyelem
Ha felhasználótól származó adatot kell átadni ennek a függvénynek, akkor előtte használd az escapeshellcmd() függvényt, annak biztosítására, hogy nem tudnak a felhasználók tetszőleges parancsot futtatni.

> Megjegyzés: Ezzel a függvénnyel elindított de háttérben futó program kimenetét mindenképpen fájlba vagy valamilyen más kimeneti csatornába kell átirányítani. Ellenkező esetben a PHP várakozni fog addig, amíg a program futása be nem fejeződik.

> Megjegyzés: Bekapcsolt safe_mode mellett csakis a safe_mode_exec_dir által megadott könyvtárban található állományok futtathatóak. Mindemellett a futtatható állomány megadásának útvonalában nem szerepelhet a .. elem.

Figyelem
Bekapcsolt safe_mode mellett minden, ami a nyitó parancs után következik, egy darab argumentumként lesz kezelve. Az echo y | echo x utasítás ez esetben tehát ilyenné alakul: echo "y | echo x".

## Lásd még

exec()
system()
popen()
escapeshellcmd()
végrehajtó operátor

Előző | Tartalom | Következő
exec | Fel | proc_close