PHP kézikönyv
Előző |  | Következő

# import_request_variables

(PHP 4 >= 4.1.0, PHP 5)

import_request_variables -- A GET/POST/Cookie változók betöltése a globális környezetbe

## Leírás

bool import_request_variables ( string types [, string prefix] )

Ez a függvény a GET/POST/Cookie változókat betölti a globális környezetbe. Hasznos lehet, ha kikapcsoltad a register_globals beállítást, de szeretnél látni néhány változót a globális környezetben.

A types paraméter használatával meg tudod adni, hogy milyen típusú változókat importáljon a PHP. Használhatod a 'G', 'P' és 'C' karaktereket a GET, POST és Cookie változókhoz értelemszerűen. Ezek a karakterek nem érzékenyek a kis- és nagybetűs írásra, ezért használhatod a 'g', 'p' és 'c' karaktereket is. A POST típus magában foglalja a POST-al feltöltött állomány információkat is. Fontos, hogy a betűk sorrendje számít, mivel például "gp" használatakor az azonos nevű POST változók felül fogják írni a GET változókat. A GPC-n kívüli betűket nem veszi figyelembe a függvény.

A prefix paraméter megadásával a beimportált változók nevekhez előtagot rendelhetsz. Tehát ha például a GET adatok közt érkezik egy "userid" nevű, és prefix értéknek megadtad a "pref_" értéket, eredményül elgy $pref_userid nevű változót kapsz.

Ha netán szükségesnek érzed, hogy egyéb változóértékeket is behúzz a globális változóid közé, mint például a SERVER változókat, használd az extract() függvényt!

> Megjegyzés: Habár a prefix paraméter opcionális, egy E_NOTICE szintű hibaüzenetet fogsz kapni, ha nem adod meg, vagy egy üres karaktersorozatot adsz meg. Ez egy lehetséges biztonsági rés ugyanis. A megjegyzés szintű hibák nem kerülnek kiírásra az error_reporting alapbeállítás szintje szerint.

`<?php // Importáljuk a GET és POST változókat az // "rvar_" előtagot odatéve minden név elé import_request_variables("gP", "rvar_"); echo $rvar_foo; ?>`

Lásd még $_REQUEST, register_globals, Előre definiált változók és extract().

Előző | Tartalom | Következő
gettype | Fel | intval