PHP kézikönyv
Előző |  | Következő

# SWFMovie->streammp3

(no version information, might be only in CVS)

SWFMovie->streammp3 -- MP3 formátumú hangfolyam hozzáadása.

## Leírás

void swfmovie->streammp3 ( string mp3_fájl_neve )

Figyelem
Ez a függvény KÍSÉRLETI JELLEGGEL MŰKÖDIK. A függvény működése, neve, bármi amit a függévénnyel kapcsolatban dokumentáltunk megváltozhat egy későbbi PHP kiadásban minden figyelmeztetés nélkül. Ezt a függvényt csak a saját felelősségedre használd!

Az swfmovie->streammp3() egy aláfestőzene, vagy egyéb hangfolyam beillesztésére alkalmas. Az MP3 fájl megadását az egyetlen, mp3_fájl_neve paraméterben intézhetjük el. A nagyon speciális mp3-akkal nem feltétlen birkózik meg, de azért az ID3 adatokat képes átugrani. Hasonlóan, mint az SWFShape->addJpegFill() eljárás, ez sem túlságosan stabil. A jövőbeni tervek közt szerepel egy teljesen különálló SWFSound osztály létrehozása, az összes hangokkal kapcsolatos dolgok kezelésére.

Megjegyzendő, hogy önmagától nem lesz olyan hosszú a mozi, hogy beleférjen teljes hosszában a zene. Ha vége szakad a mozinak, a zenének is annyi, ezért szükség van megfelelő számú képkocka beillesztésére. Ezek száma a zene hosszából és az fps értékből egy egyzerű szorzás segítségével meghatározható.

Igen! Ezzel a lehetősséggel élve bármiféle szörnyűséges zeneművel fel lehet dobni az SWF fájljainkat. A jogdíj az már egy más kérdéskör.

Példa 1. swfmovie->streammp3() példa

`<?php $m = new SWFMovie(); $m->setRate(12.0); $m->streamMp3("distortobass.mp3"); // saját MP3 felhasználása // 11.85 másodperc 12 fps-el számolva: 142 képkocka $m->setFrames(142); header('Content-type: application/x-shockwave-flash'); $m->output(); ?>`

Előző | Tartalom | Következő
SWFMovie->setrate | Fel | SWFMovie