PHP kézikönyv
Előző | 5. Fejezet. Telepítés Mac OS X rendszerre | Következő

# Fordítás MacOS X kliensre

A következő útmutató segítségedre lesz abban, hogy a PHP-t modulként telepítsd a MacOS X-ben jelenlévő Apache webszerverhez. Ez a verzió támogatja a MySQL és a PostgreSQL adatbáziskezelő rendszereket. Ezeket a tippeket Marc Liyanage adta szívesen közre..

Figyelem
Légy körültekintő az alábbiakban, mert tönkreteheted az Apache szerveredet!

Telepítéshez az alábbiakat kell tenni:

1. Nyiss egy terminál ablakot.

2. Írd be: `wget http://www.diax.ch/users/liyanage/software/macosx/libphp4.so.gz`, és várd meg, amíg letöltődik.

3. Írd be: `gunzip libphp4.so.gz`.

4. Írd be: `sudo apxs -i -a -n php4 libphp4.so`

5. Most írd be, hogy: `sudo open -a TextEdit /etc/httpd/httpd.conf`. TextEdit megnyitja a webszerver konfigurációs fájlját. Keresd meg a következő két sort a fájl vége felé (használd a Find parancsot):

       #AddType application/x-httpd-php .php
       #AddType application/x-httpd-php-source .phps

   Töröld ki a két hashmark-ot (#), és ezután mentsd el a fájlt, lépj ki a TextEdit-ből.

6. Végül írd be: `sudo apachectl graceful` hogy újrainduljon a webszerver.

Mostantól a PHP-nak futni kell. Ezt ellenőrizheted, ha a `Sites` könyvtáradba bemásolod a `test.php` fájlt, amiben nincs más csak ez a sor: <?php phpinfo() ?>.

Most nyisd meg a 127.0.0.1/~a_sajat_userneved/test.php címen levő oldalt a webböngésződben. A PHP modul információs táblázatait kell látnod ezen az oldalon.

Előző | Tartalom | Következő
Fordítás OS X szerveren | Fel | Telepítés Windows rendszerekre