PHP kézikönyv
Előző |  | Következő

# unset

(PHP 3, PHP 4, PHP 5)

unset -- Adott változó felszabadítása

## Leírás

void unset ( mixed var [, mixed var [, ...]] )

> Megjegyzés: Az unset() egy nyelvi szerkezet.

Az unset() megszünteti az adott változókat. A PHP 3-ban mindig `TRUE` értékkel tér vissza (egészen pontosan az 1 értékű egész számmal). A PHP 4-esben az unset() többé már nem függvény, hanem parancs. Ezért nincs visszatérési érték, és a visszatérési érték használata feldolgozási hibát jelent.

Példa 1. unset() példa

`// Egy változó törlése unset ($ize); // Egy tömbelem törlése (nem az egész tömb törlése!) unset ($valami['barmi']); // Több mint egy változó törlése unset ($ize1, $ize2, $ize3);`

Az unset() hatása egy függvényen belül attól függ, hogy milyen típusú változót próbálsz meg törölni.

Ha egy globális környezetből betöltött változót próbálsz meg törölni a függvényben, csak a lokális változót törlöd. A hívó környezetben lévő változó megtartja unset() hívás előtti értékét.

`function ize_torlese() { global $ize; unset($ize); } $ize = 'valami'; ize_torlese(); echo $ize;`

A fenti példa a következőt írja ki:

    valami

Ha egy olyan változót törölsz egy függvényben, amit referenciaképzéssel adtál át, csak a helyi változót törlöd. A hívó környezetben lévő változó megtartja unset() hívás előtti értékét.

`function ize(&$valami) { unset($valami); $valami = "másmilyen szöveg"; } $valami = 'valamilyen szöveg'; echo "$valami\n"; foo($valami); echo "$valami\n";`

A fenti példa kimenete:

    valamilyen szöveg
    valamilyen szöveg

Ha egy statikus változót törölsz egy függvényben, az unset() törli a változót, és minden rá mutató referenciát.

`function ize() { static $a; $a++; echo "$a\n"; unset($a); } ize(); ize(); ize();`

A fenti példa kimenete:

    1
    2
    3

Ha egy globális változót szeretnél törölni egy függvényen belül, használd a $GLOBALS tömböt erre a célra:

`function ize() { unset($GLOBALS['valami']); } $valami = "bármi"; ize();`

Lásd még isset() és empty().

Előző | Tartalom | Következő
unserialize | Fel | var_dump