PHP kézikönyv
Előző |  | Következő

# mysql_change_user

(PHP 3 >= 3.0.13)

mysql_change_user -- Aktív kapcsolat felhasználójának módosítása

## Leírás

int mysql_change_user ( string user, string password [, string database [, resource link_identifier]] )

A mysql_change_user() függvény megváltoztatja az aktuális, vagy az opcionális link_identifier paraméterben megadott azonosítójú kapcsolat felhasználóját. Ha egy adatbázis nevét megadod, akkor ez lesz az alapértelmezett, illetve az aktuális adatbázis, miután a mysql felhasználó megváltozott. Ha az új név-jelszó páros helytelen, akkor a függvényhívás előtti kapcsolat él tovább.

Ez a függvény elavult, és már nem létezik a PHP-ben.

## Paraméterek

user

  Az új MySQL felhasználónév.

password

  Az új MySQL jelszó.

database

  A MySQL adatbázis. Ha nincs megadva, akkor az aktuális kiválasztott adatbázist használja.

link_identifier

  A MySQL kapcsolat. Ha a kapcsolatazonosító nincs megadva, akkor az utólsó mysql_connect()-el megnyitott kapcsolatot használja. Ha nem talál semmilyen kapcsolatot, megpróbál létrehozni egyet úgy, mintha a mysql_connect() paraméterek nélkül lett volna meghívva. Ha esetleg semmilyen kapcsolatot nem talál és nem is sikerül létrehoznia, akkor egy `E_WARNING` szintű figyelmeztetés generálódik.

## Visszatérési értékek

Siker esetén `TRUE` értékkel tér vissza, ellenkező esetben `FALSE` értéket ad.

## Változások naplója

Változat | Leírás
--- | ---
3.0.14 | A függvény törölve lett a PHP-ből.

## Megjegyzések

> Követelmények: Ez a függvény MySQL 3.23.3 vagy későbbi verzióját igényli.

## Lásd még

mysql_connect()
mysql_select_db()
mysql_query()

Előző | Tartalom | Következő
mysql_affected_rows | Fel | mysql_client_encoding