PHP kézikönyv
Előző | 4. Fejezet. Telepítés Unix rendszerre | Következő

# Caudium

PHP 4-et Pike modulként építheted be a Caudium webszerveréhez, a PHP 3 nem támogatja ezt. A PHP 4-et az alábbi egyszerű utasításokat követve lehet telepíteni Caudium alá.

Példa 4-5. Caudium telepítési utasítások

    1.  Győződj meg arról, hogy a PHP 4 telepítése előtt már telepítve lett a Caudium.
        A PHP 4 helyes működéséhez a Pike 7.0.268 vagy ennél újabb verziójára lesz
        szükséged. A példa kedvéért feltételezzük, hogy a Caudium a /opt/caudium/server/
        könyvtárban van.
    2.  Lépj át php-x.y.z könyvtárba (x.y.z a PHP verziószáma).
    3.  ./configure --with-caudium=/opt/caudium/server
    4.  make
    5.  make install
    6.  Indítsd újra a Caudium szervert, ha jelenleg fut.
    7.  Lépj be a grafikus konfigurációs felületre és ott válaszd ki azt a "virtual
        server" pontot, amelyhez a PHP 4 támogatást akarsz adni.
    8.  Kattints az "Add Module"-ra és keresd meg majd add hozzá a "PHP 4
        Script Support" modult.
    9.  Ha a dokumentáció azt mondja, hogy 'PHP 4 interpreter isn't available',
        akkor nézd meg, biztosan újraindítottad a szervert. Ha már ellenőrizted
        az /opt/caudium/logs/debug/default.1 fájlt mindenféle PHP4.so-val
        összefüggő hiba kapcsán, akkor nézd meg azt is, hogy a
        caudium/server/lib/[pike-verzio]/PHP4.so létezik-e.
    10. Állítsd be a PHP Script Support modult, ha szükséges.

Természetesen számos kiterjesztéssel együtt fordíthatod le a Caudium szerverhez is a PHP 4-t. A kiterjesztés-specifikus opciókért nézd meg a referenciaoldalakat.

> Megjegyzés: Ha MySQL témogatást is szeretnél, akkor figyelj arra, hogy a normál MySQL kliens kódot használd, különben ütközések léphetnek fel, ha a Pike is rendelkezik MySQL támogatással. Ezt a MySQL telepítési könyvtárának (install directory) megadásával teheted meg: --with-mysql.

Előző | Tartalom | Következő
Apache 2.0 Unix rendszereken | Fel | fhttpd megjegyzések