PHP kézikönyv
Előző |  | Következő

# 11. Fejezet. Típusok

# Bevezető

A PHP nyolc primitív típust támogat.

A négy skalár típus:

- boolean (logikai)

- integer (egész szám)

- float (lebegőpontos szám, más néven double)

- string (karakterlánc, karaktersorozat)

A két összetett típus:

- array (tömb)

- object (objektum)

Végül két speciális típus:

- resource (erőforrás)

- NULL

Ez a kézikönyv bevezet még néhány pszeudo-típust csak az olvashatóság kedvéért:

- mixed (vegyes)

- number (szám)

- callback (visszahívható)

Találhatsz még referenciákat a "double"-ra. Tekintsd a double-t ugyanolyannak, mint a float. A két különböző név csupán történelmi okokból létezik.

A változó típusát rendszerint nem a programozó adja meg [persze van beleszólása...], hanem a PHP futási időben határozza meg a változó környezetétől függően.

> Megjegyzés: Ha egy kifejezés értékére és/vagy típusára vagy kiváncsi, akkor használd a var_dump() függvényt.

> Megjegyzés: Ha csak a típusára van szükség könnyen olvasható formában, akkor a gettype()-ot kell alkalmazni. Típusellenőrzésre viszont ne ezt, hanem az is_type függvényeket kell használni a programokban. Néhány példa:

> `<?php $bool = TRUE; // boolean $str = "ize"; // string $int = 12; // integer echo gettype($bool); // kiírja, hogy "boolean" echo gettype($str); // kiírja, hogy "string" // Ha ez integer, megnöveljük néggyel if (is_int($int)) { $int += 4; } // Ha a $bool változó string típusú, kiírjuk // (ez nem fog kiírni semmit) if (is_string($bool)) { echo "String: $bool"; } ?>`

Ha egy változó típusát egy adott típusra kell konvertálnunk, castolhatjuk a változót, vagy alkalmazzuk rá a settype() függvényt.

A változó különbözőképp értékelődhet ki bizonyos helyzetekben, attól függően, hogy az adott pillanatban milyen típusú. Bővebb leírásért lásd még a Bűvészkedés a típusokkal című részt! Érdekesek lehetnek még számodra a típus összehasonlító táblázatok, ezek példát adnak különféle típus összehasonlításra.

Előző | Tartalom | Következő
Megjegyzések - kommentek | Fel | Logikai adattípus