PHP kézikönyv
Előző |  | Következő

# mysql_unbuffered_query

(PHP 4 >= 4.0.6, PHP 5)

mysql_unbuffered_query -- SQL kérést küld küld a MySQL-nek anélkül, hogy az eredményt előfeldolgozná.

## Leírás

resource mysql_unbuffered_query ( string query [, resource link_identifier] )

A mysql_unbuffered_query() függvény a query SQL kérést küldi a MySQL-nek anélkül, hogy bármi módon betöltené, vagy pufferelni, mint azt a mysql_query() függvény teszi. Egyfelől, ez elég jelentős memória-megtakarítást tesz lehetővé az olyan SQL kérések számára, amelyek nagy eredményhalmazt állítanak elő. Másfelől, az eredményhalmazzal rögtön dolgozni kezdhetsz, amint az első sor megérkezik: nem kell megvárnod a teljes SQL kérés lefutását. Ha több adatbáziskapcsolatot használsz, meg kell mondanod a link_identifier paraméterben, hogy melyik kapcsolatra vonatkozik a kérés.

## Paraméterek

query

  Az SQL lekérdezés

link_identifier

  A MySQL kapcsolat. Ha a kapcsolatazonosító nincs megadva, akkor az utólsó mysql_connect()-el megnyitott kapcsolatot használja. Ha nem talál semmilyen kapcsolatot, megpróbál létrehozni egyet úgy, mintha a mysql_connect() paraméterek nélkül lett volna meghívva. Ha esetleg semmilyen kapcsolatot nem talál és nem is sikerül létrehoznia, akkor egy `E_WARNING` szintű figyelmeztetés generálódik.

## Visszatérési értékek

SELECT, SHOW, DESCRIBE vagy EXPLAIN utasítások esetén a mysql_query() sikeres végrehajtás esetén egy erőforrást ad vissza, hiba esetén pedig `FALSE`-ot.

Egyéb SQL utasítások esetén, UPDATE, DELETE, DROP, stb, mysql_query() sikeres végrehajtás esetén `TRUE`-t, hiba esetén pedig `FALSE`-ot.

## Megjegyzések

> Megjegyzés: A mysql_unbuffered_query() függvénynek az a hátránya, hogy nem használhatod a mysql_num_rows() és a mysql_data_seek() függvényt a visszakapott eredményhalmazra. A bufferelés nélküli SQL kérés minden sorát be kell töltened, mielőtt egy új SQL kérést küldesz a MySQL-nek.

## Lásd még

mysql_query()

Előző | Tartalom | Következő
mysql_thread_id | Fel | MySQL Functions (PDO_MYSQL)