PHP kézikönyv
Előző |  | Következő

# 6. Fejezet. Telepítés Windows rendszerekre

Ez a fejezet a Windows 98/Me és a Windows NT/2000/XP/2003 rendszerekre történő telepítésekre vonatkozik. A PHP nem működik 16 bites környezetben mint például a Windows 3.1. Bizonyos esetekben a támogatott Windows környezetekre Win32 néven hivatkozunk. A PHP a 4.3.0 verziótól kezdődően nem támogatja a Windows 95-öt.

A PHP Windows-ra telepítésének két fő módja van: kézi telepítővarázslóval történő telepítés.

Ha van Microsoft Visual Studio telepítve a rendszereden, akkor a PHP-t az eredeti forrásból is lefordíthatod.

Amint sikerült a PHP-t telepítened a Windows-odra, különböző kiterjesztéseket is betölthetsz további funkcionalitások eléréséhez.

Figyelem
Számos telepítő-csomag található az Interneten, de egyikük sincs jóváhagyva a PHP.net által, mivel úgy gondoljuk, hogy a kézi telepítés a legjobb választás, hogy a rendszered biztonságos és optimális legyen.

# A Windows telepítő

A Windows PHP telepítőprogram letölthető a http://www.php.net/downloads.php címről, ez a PHP CGI változatát telepíti is beállítja az IIS, PWS és Xitami szervereket is. A telepítő nem tartalmaz semmilyen külső PHP kiterjesztést (php_*.dll), ezért csak a Windows zip csomagban és a PECL-ben találod meg.

> Megjegyzés: Bár a Windows telepítő egyszerű módszer a PHP működésre bírásának, sok oldalról korlátozva van, mert például a kiterjesztések automatikus telepítése nem történik meg. A telepítő használata nem a megefelelő módszer a PHP telepítésére.

Először telepítsd a választott HTTP (web-) szervert a gépedre, és ellenőrizd, hogy jól működik-e.

Futtassd a telepítő exe fájlt, és kövesd a varázsló által adott utasításokat. Kétféle telepítés közül választhatsz - a standard telepítés ésszerű alapbeállításokat ad, az advanced kérdéseket tesz fel (amelyekre tudni kell válaszolni :).

A telepítés varázslója elég információt gyűjt ahhoz, hogy elvégezhesse a `php.ini` fájl beállítását és konfiguráljon számos webszervert a PHP számára. Az egyik webszerver, amit a PHP telepítő nem konfigurál, az Apache, ezért kézzel kell konfigurálnod.

Mikor a telepítés befejeződött, a varázsló informál arról, hogy szükséges-e a rendszer, ill. a szerver újraindítása, vagy rögtön elkezdheted a munkát a PHP-vel.

Figyelem
Légy tekintettel arra, hogy a PHP ezen telepítési módja nem biztonságos. Ha biztonságos PHP-ra vágysz, akkor jobban teszed, ha a kézikönyv további fejezeteit is elolvasod, és minden beállítást körültekintően elvégzel. Ez az automatikus telepítő egy azonnal használható PHP-t varázsol a gépedre, de nem online szerverekre szánták.

Előző | Tartalom | Következő
Fordítás MacOS X kliensre | Fel | A kézi telepítés lépései