PHP kézikönyv
Előző | 16. Fejezet. Vezérlési szerkezetek | Következő

# for

A for cilus a legbonyolultabb ciklus a PHP-ben. Éppen úgy viselkedik, mint a C nyelvbeli párja (–> C-ben értőknek tovább gomb). A for ciklus szintaxisa:

    for (kif1; kif2; kif3)
        utasítás

[A fenti for szerkezettel megegyező az alábbi, remélhetőleg már ismerős kifejezés:

    kif1;
    while (kif2) {
        utasítás;
        kif3;
    }

Remélem így már érthetőbb lesz az alábbi magyarázat].

Az első kifejezés (kif1) a ciklus kezdetén egyszer kerül végrehajtásra.

Minden iteráció elején kif2 kiértékelődik. Ha értéke `TRUE`, akkor a ciklus folytatódik, és az utasításra kerül a vezérlés. Ha értéke `FALSE`, akkor a ciklus véget ér.

Minden iteráció végén kif3 is végrehajtásra kerül.

Bármelyik kifejezést el lehet hagyni. Ha kif2 üres, az azt jelenti, hogy a ciklus a végtelenségig fut [hacsak nem jön a jó tündér break utasítás képében...] (A PHP implicit `TRUE`-nak feltételezi az üres kif2-t, mint a C.) Ez nem annyira haszontalan, mint elsőre amennyire elsőnek tűnik, hiszen gyakran fejezheted be a ciklust egy feltételes kifejezésbe ágyazott break kifejezéssel a for feltétel kifejezésének kiértékelése helyett.

Nézd az alábbi példákat, mindegyikük kiírja a számokat 1-től 10-ig:

`<?php /* téma */ for ($i = 1; $i <= 10; $i++) { echo $i; } /* 1. variáció */ for ($i = 1; ; $i++) { if ($i > 10) { break; } echo $i; } /* 2. variáció */ $i = 1; for (; ; ) { if ($i > 10) { break; } echo $i; $i++; } /* 3. variáció - Coda :-) */ for ($i = 1; $i <= 10; print $i, $i++); ?>`

Természetesen "a téma" a legbarátságosabb (vagy esetleg a 3. variáció). Sok helyen hasznos azonban, hogy üres kifejezés is írható for ciklusba...

A PHP a for ciklus esetén is megengedi az alternatív szintaxishasználatát:

    for (kif1; kif2; kif3):
        utasítás
        ...
    endfor;

Előző | Tartalom | Következő
do-while | Fel | foreach