PHP kézikönyv
Előző |  | Következő

# xml_set_notation_decl_handler

(PHP 3 >= 3.0.6, PHP 4, PHP 5)

xml_set_notation_decl_handler -- jelölések kezelésére rendel függvényt az elemzőhöz

## Leírás

bool xml_set_notation_decl_handler ( resource parser, string handler )

A parser paraméterben megjelölt XML elemző jelölés (notation) -kezelő függvényét állítja be, amelynek a nevét a handler paraméterben kell átadni. Ennek a függvénynek már léteznie kell, amikor a parser elemzővel meghívásra kerül az xml_parse() függvény.

A jelölés deklaráció a DTD része, és a következő alakot ölti:

    <!NOTATION
         name {systemId |
         publicId}>

. Lásd az XML 1.0 specifikáció 4.7 fejezetét a pontos jelölésdeklaráció szintaktikájáról!

A handler-ben megnevezett függvénynek öt paramétert kell fogadnia, a függvény prototípusa a következő: handler ( resource parser, string notation_name, string base, string system_id, string public_id )

parser

  Az első paraméter, parser, hivatkozás az aktuális XML elemzőre, amely ezt a kezelőfüggvényt meghívta és használja.

notation_name

  A jelölés neve, ahogy name, ahogy a fenti alakból kiolvasható.

base

  Ez tartalmazná azt az "alapot", amivel külső jelölések rendszerazonosítóját (system_id) fel lehetne oldani. Ez a paraméter jelenleg üres sztringet ad.

system_id

  A negyedik paraméter, system_id, ami a jelölés deklarációjában szereplő rendszerazonosítót tartalmazza.

public_id

  Az ötödik paraméter, public_id, a jelölés-deklarációban meghatározott nyilvános azonosító.

Ha a függvény neve helyett üres sztring vagy `FALSE` szerepel, akkor a kérdéses kezelőfüggvény nem elérhető, le van tiltva.

`TRUE`-t ad vissza, ha a kezelőt sikeresen beállította, és `FALSE`-t, ha a parser nem érvényes erőforrás.

> Megjegyzés: A függvény neve helyett egy tömböt is átadhatsz, ami egy objektum referenciát és egy metódus nevet kell tartalmazzon.

Előző | Tartalom | Következő
xml_set_external_entity_ref_handler | Fel | xml_set_object