PHP kézikönyv
Előző | 11. Fejezet. Típusok | Következő

# Logikai adattípus

Ez a legegyszerűbb típus. Egy boolean igazságértéket fejez ki. Lehet vagy `TRUE` (igaz), vagy `FALSE` (hamis).

> Megjegyzés: A logikai adattípus a PHP 4-esben került bevezetésre.

## Szintaxis

Egy logikai érték megadásához használhatod a `TRUE` vagy `FALSE` szavakat, szükség szerint. Egyik jelentése sem függ a kis- és nagybetűs írásmódtól.

`<?php $igaz = True; // a logikai igaz értéket adjuk az $igaz változónak ?>`

Tipikus valamilyen operátor használatakor kapsz boolean típusú értéket, amit egy vezérlési szerkezetben fel tudsz használni.

`<?php // A == operátor egyenlőséget vizsgál // majd boolean-t ad vissza if ($akcio == "verzio_kiirasa") { // a == operátor boolean értékkel tér vissza echo "Ez az 1.23-as változat"; } // ez nem szükséges... if ($elvalaszto_kiirasa == TRUE) { echo "<hr>\n"; } // ...mivel egyszerűen ez is működik if ($elvalaszto_kiirasa) { echo "<hr>\n"; } ?>`

## Logikai értékké alakítás

Ha kifejezetten boolean típusúvá szeretnél alakítani egy értéket, használd a (bool) vagy a (boolean) típusátalakítást. A legtöbb esetben azonban nem kell ezt alkalmaznod, mivel az érték automatikusan átalakul, ha egy operátor, függvény, vagy vezérlési szerkezet boolean típusú argumentumot vár.

Lásd még a Bűvészkedés a típusokkal című részt.

Amikor boolean típusúvá kell alakítani egy értéket, az alábbiak `FALSE` értéket adnak:

- a boolean típusú `FALSE`

- az integer (egész)típusú 0 (nulla)

- a float (lebegőpontos) 0.0 (nulla)

- az üres string, és a "0" string

- egy elemeket nem tartalmazó array (tömb)

- egy attribútumokat nem tartalmazó object (objektum) (csak PHP 4)

- a speciális NULL érték (beleétve a nem beállított - hivatkozást megelőzően nem definiált - változókat)

Minden más érték `TRUE` lesz (beleértve bármilyen resource (eőforrás) típusú értéket).

Figyelem
A -1 is `TRUE` lesz, mint minden más nem nulla (akár negatív, akár pozitív) szám!

`<?php var_dump((bool) ""); // bool(false) var_dump((bool) 1); // bool(true) var_dump((bool) -2); // bool(true) var_dump((bool) "ize"); // bool(true) var_dump((bool) 2.3e5); // bool(true) var_dump((bool) array(12)); // bool(true) var_dump((bool) array()); // bool(false) var_dump((bool) "false"); // bool(true) ?>`

Előző | Tartalom | Következő
Típusok | Fel | Egész számok