PHP kézikönyv
Előző | 6. Fejezet. Telepítés Windows rendszerekre | Következő

# Apache 1.3.x Microsoft Windows-on

Ez a rész a PHP Microsoft Windows rendszeren az Apache 1.3.x szerverhez történő telepítéséhez tartalmaz információkat. Az Apache 2-re vonatkozó információkat külön oldalon találod.

> Megjegyzés: Mindenekelőtt olvasd el a kézi telepítés lépéseit!

A PHP Apache 1.3.x-hez történő telepítésére Windows alatt két módszer létezik. Az egyik a CGI bináris használata (PHP 4 esetén `php.exe`, PHP 5 esetén pedig `php-cgi.exe`), a másik az Apache modul DLL. Mindkét esetben kell szerkesztened a `httpd.conf` fájlt, hogy tudasd az Apache-al, hogy használja a PHP-t, ezután újra kell indítanod a szervert.

Érdemes itt megjegyeznünk, hogy a SAPI modul Windows-os változata sokkal stabilabb lett, javasoljuk inkább ennek a használatát, mintsem a CGI binárisét, mivel az előbbi sokkal átlátszóbb és biztonságosabb.

Bár létezik néhány variáció a PHP bekonfigurálására Apache-on, ezek elég egyszerűek ahhoz, hogy az újdonsültek is használhassák. További konfigurációs direktívákért lásd az Apache dokumentációt.

Miután a konfigurációs fájlt módosítottad, ne felejtsd el úraindítani a szervert, például a NET STOP APACHE, majd a NET START APACHE parancsokkal, ha az Apache-t Windows kiszolgálóként futtatod, vagy használd a megszokott ikonokat.

> Megjegyzés: Ne feledd, hogy amennyiben elérési ótvonalakat adsz meg az Apache konfigurációs állományaiban Windows alatt, minden hanyattperjelet (\) át kell alakítanod sima perjellé. Tehát a `c:\directory\file.ext` elérési utat így kell megadnod: `c:/directory/file.ext`!

## Telepítés Apache modulként

A következő sorokat kell hozzáadnod az Apache `httpd.conf` fájlhoz:

Példa 6-3. PHP telepítése Apache 1.3.x modulként

Feltételezzük, hogy a PHP a `c:\php` könyvtárba van telepítve. Ha nem így van, akkor írd át az útvonalakat.

PHP 4 esetén:

    # A LoadModule rész végére
    # Ne felejtsd el ezt az állomány a sapi könyvtárból kimásolni!
    LoadModule php4_module "C:/php/php4apache.dll"

    # Az AddModule rész végére
    AddModule mod_php4.c

PHP 5 esetén:

    # A LoadModule rész végére
    LoadModule php5_module "C:/php/php5apache.dll"

    # Az AddModule rész végére
    AddModule mod_php5.c

Mindkettő esetén:

    # Ezt a sort az <IfModule mod_mime.c> feltételes ágon belül helyezd el
    AddType application/x-httpd-php .php

    # .phps fájlok szintaxis kiemeléséhez
    AddType application/x-httpd-php-source .phps

## Telepítés CGI binárisként

Ha a PHP comagot a `C:\php\` könyvárba zippelted ki, mint ahogy a kézi telepítés lépéseit leíró részben írtuk, a CGI bináris konfigurálásához a következő sorokat kell beszúrnod:

Példa 6-4. A PHP és az Apache 1.3.x CGI-ként

    ScriptAlias /php/ "c:/php/"
    AddType application/x-httpd-php .php

    # PHP 4 esetén
    Action application/x-httpd-php "/php/php.exe"

    # PHP 5 esetén
    Action application/x-httpd-php "/php/php-cgi.exe"

    # add meg azt a könyvtárat, ahol a php.ini található
    SetEnv PHPRC C:/php

A fenti listában látható második sor a `httpd.conf` jelenlegi verzióiban megtalálható, de ki van kommentelve. Ne felejtsd el a `c:/php/` helyébe a PHP tényleges útvonalát behelyetesíteni.

Figyelem
Ha a PHP-t CGI felületen dolgoztatod, ez a szervereden bizonyos támadási felületeket nyit. Kérlek, olvasd el CGI biztonság fejezetünket, hogy megtudd, hogy tudod megvédeni magad ezen támadásokkal szemben.

Ha szeretnéd a PHP forrásokat kiszínezve megjeleníteni, modul verzió esetén nincs erre megfelő módszer. Ha a CGI telepítést választottad, használhatod a highlight_file() függvényt. Készíts egy PHP szkriptet, és írd bele ezt: <?php highlight_file('egy_php_script.php'); ?>.

Előző | Tartalom | Következő
Microsoft IIS / PWS | Fel | Apache 2.0.x on Microsoft Windows