PHP kézikönyv
Előző |  | Következő

# 35. Fejezet. Sütik (cookie-k)

A PHP támogatja a HTTP cookie-k kezelését. A sütik lehetőséget adnak arra, hogy adatokat tárolj a kliens gépen, így követve vagy azonosítva a visszatérő látogatókat. Sütik beállítására a setcookie() vagy a setrawcookie() függvénnyel nyílik lehetőség. A sütik részei a HTTP fejlécnek, így a setcookie() függényt azelőtt kell meghívni, mielőtt bármilyen kimenetet küldesz a böngészőnek. Ez a header() függvénnyel megegyező korlátozást jelent. A kimenet szabályozó függvényeket használhatod a kimenet késleltetésére addig, amíg minden sütit és fejlécet elküldtél.

Minden süti, amit a klienstől visszakapsz, automatikusan PHP változóvá válik, pont úgy, mint a GET és a POST kérésekkel érkező adatok, feltéve, hogy a register_globals és variables_order php.ini beállítások ennek megfelelően vannak beállítva. Ha több értéket szeretnél adni egy sütinek, add a szokásos [] végződést a süti nevéhez.

A PHP 4.1.0 és későbbi változataiban a $_COOKIE nevű mindenhonnan látható változó mindig létrejön, tartalmazva a klienstől érkezett sütiket. A $HTTP_COOKIE_VARS a korábbi verziókban használható, ha a track_vars php.ini beállítás be van kapcsolva, bár ez a változó nem látszik mindenhonnan. (A 4.0.3-as változattól felfele ez mindig be van kapcsolva)

Részletesebb információk, beleértve a böngésző hibákat, a setcookie() setrawcookie() függvények dokumentációs oldalain olvashatók.

Előző | Tartalom | Következő
HTTP hitelesítés PHP-vel | Fel | Sessions