PHP kézikönyv
Előző |  | Következő

# array_filter

(PHP 4 >= 4.0.6, PHP 5)

array_filter -- megsszűri a tömb elemeit egy függvény visszahívásával

## Leírás

array array_filter ( array input [, callback function] )

Az array_filter() végigszalad a megadott tömb minden elemén, annak értékét átadva a function paraméterben megadott függvénynek. Ha ez a függvény `TRUE` válasszal tér vissza, az adott tömbelem bekerül a szűrés eredményét képező tömbbe. A kulcsokat a függvény megőrzi.

Példa 1. array_filter() példa

`<?php function paratlan($var) { return($var % 2 == 1); } function paros($var) { return($var % 2 == 0); } $tomb1 = array("a"=>1, "b"=>2, "c"=>3, "d"=>4, "e"=>5); $tomb2 = array(6, 7, 8, 9, 10, 11, 12); echo "Páratlan számok:\n"; print_r(array_filter($tomb1, "paratlan")); echo "Páros számok:\n"; print_r(array_filter($tomb2, "paros")); ?>`

A fenti példa a következő kimenetet adja:

`Páratlan számok: Array ( [a] => 1 [c] => 3 [e] => 5 ) Páros számok: Array ( [0] => 6 [2] => 8 [4] => 10 [6] => 12 )`

A feldolgozandó tömböt a visszahívott függvényen belül nem lehet megváltoztatni, tehát nem lehet egyik vagy másik elemét, esetleg az egész tömböt törölni. Ha ez mégis megtörténik, akkor ennek a függvénynek a viselkedését nem lehet megjósolni.

Ha a function paramétert elhagyjuk, az array_filter() minden olyan tömbelemet ki fog hagyni, melyeknek tartalma a `FALSE` értékkel egyenértékű. Hogy mi alapján dől ez el, bővebben a Konvertálás logikai értékké oldalon olvashatsz.

Példa 2. array_filter() példa a function elhagyására

`<?php $tomb = array( 0 => 'izé', 1 => false, 2 => -1, 3 => null, 4 => '' ); print_r(array_filter($entry)); ?>`

A fenti példa a következő kimenetet adja:

    Array
    (
        [0] => izé
        [2] => -1
    )

Lásd még: array_reduce(), array_map() és array_walk().

Előző | Tartalom | Következő
array_fill | Fel | array_flip