PHP kézikönyv
Előző |  | Következő

# array_push

(PHP 4, PHP 5)

array_push -- egy vagy több elemet illeszt a tömb végére

## Leírás

int array_push ( array &array, mixed var [, mixed ...] )

Az array_push() az array tömböt veremként kezeli, és annak a tetejére - a tömb végére - teszi a paraméterként megadott értékeket. Az array tömb mérete a hozzáfűzött elemek számával fog nőni. Ennek ugyanaz a hatása, mintha a:

`<?php $tomb[] = $var; ?>`

kódot ismételnéd meg mindenegyes var paraméterre.

A tömbbeli elemek új számával tér vissza.

Példa 1. array_push() példa

`<?php $verem = array("narancs", "banán"); array_push($verem, "alma", "málna"); print_r($verem); ?>`

E példában a $verem tömbnek 4 eleme lesz:

`Array ( [0] => narancs [1] => banán [2] => alma [3] => málna )`

> Megjegyzés: Ha arra akarod használni az array_push() függvényt, hogy a tömb végére tegyél egyetlen elemet, használd inkább a $array[] = módszert, mivel az itt tárgyalt függvény alkalmazása erre a feladatra jóval erőforrásigényesebb.

Lásd még: array_pop(), array_shift() és array_unshift().

Előző | Tartalom | Következő
array_product | Fel | array_rand