PHP kézikönyv
Előző |  | Következő

# addslashes

(PHP 3, PHP 4, PHP 5)

addslashes -- Speciális karakterek levédése visszperjelekkel

## Leírás

string addslashes ( string str )

Egy stringet ad vissza, amelybe visszaperjeleket szúrt be azon karakterek elé amelyeket le kell védeni pl. adatbázis-lekérdezések esetén. Ezek a karakterek az aposztróf ('), macskaköröm ("), visszaperjel (\) valamint a NUL (a `NULL` byte).

Az addslashes() függvény tipikusan akkor használják, amikor adatokat visznek be adatbázisba. Ha például az O'reilly nevet akarod beszúrni az adatbázisba, le kell védeni előtte. A legtöbb adatbáziskezelő ezt a \ karakterrel végzi, amely a O\'reilly stringet fogja eredményezni. Ez csak addig fog ebben a formában maradni, amíg az adat az adatbázisba nem kerül, a beszúrt \ nem lesz beszúrva az adatbázisba. Ha a magic_quotes_sybase PHP direktíva on-ra van állítva, akkor az ' karakter egy másik ' karakterrel lesz levédve.

A magic_quotes_gpc PHP direktíva alapból on-ra van állítva, ez azt eredményezi, hogy alapvetően minden GET, POST és COOKIE adatra alkalmazza az addslashes() függvényt. Ne használd az addslashes() függvényt olyan stringre, amely már a magic_quotes_gpc által kezelve volt, mivel ez dupla levédést fog eredményezni. Használd a get_magic_quotes_gpc() függvényt direktíva értékének lekérdezéséhez.

Példa 1. addslashes() példa

`<?php $str = "A neved O'reilly?"; // Kimenet: A neved O\'reilly? echo addslashes($str); ?>`

Lásd még a stripslashes(), htmlspecialchars(), quotemeta(), és get_magic_quotes_gpc() függvényeket.

Előző | Tartalom | Következő
addcslashes | Fel | bin2hex