PHP kézikönyv
Előző | 15. Fejezet. Operátorok | Következő

# Bitorientált operátorok

A bitorientált operátorok teszik lehetővé, hogy egész típusú számokon belül bizonyos biteket beállítsunk, vagy lefedjünk (maszkolás). Ha viszont az opertáron mindkét oldalán sztring típusú változó áll, akkor a bitorientált operátorok a sztringek karakterein dolgoznak úgy, hogy a karakterek ASCII kódjain végzik el a műveletet, és az eredményül adódó számot ASCII kóddal megadott karakternek értelmezi.

    <?php
        echo 12 ^ 9; // '5' -öt ír ki

        echo "12" ^ "9"; // kiírja a visszaperjel karaktert (ASCII #8), mert
                         // ('1' (ASCII #49)) ^ ('9' (ASCII #57)) =  (ASCII #8)

        echo "hallo" ^ "hello"; // eredmény: #0 #4 #0 #0 #0
                                // 'a' ^ 'e' = #4
    ?>

Táblázat 15-3. Bitorientált operátorok

Példa | Név | Eredmény
--- | --- | ---
$a & $b | És | Ott lesz '1' az eredményben, ahol $a és $b mindegyikében az a bit '1'-es. Minden más biten '0'.
$a | $b | Vagy | Ott lesz '1' az eredményben, ahol $a és $b közül legalább az egyik azon a bitje '1'-es. Minden más biten '0'.
$a ^ $b | Kizáró vagy | Ott lesz '1' az eredményben, ahol $a és $b közül csakis pontosan az egyikben '1' állt. Minden más biten '0'. [Más közelítésben ott lesz '1' az eredményben, ahol különböző bitek álltak $a-ban és $b-ben; megint más közelítésben $a azon bitjei invertálódnak, amely helyeken $b-ben '1' áll]
~ $a | Nem | $a összes bitjét invertálja
$a << $b | Eltolás balra | $a bitjeit $b számú bittel balra tolja (minden bitnyi eltolás 2-vel való szorzást jelent [amíg el nem fogynak a bitek, utolsó helyen előjelbit van ?!])
$a >> $b | Eltolás jobbra | $a bitjeit $b számú bittel jobbra tolja (minden bitnyi eltolás 2-vel való egész-osztást jelent. [Vigyázz, negatív számot inkább ne tolj jobbra!])

Figyelem
32 bites rendszeren ne végezz 32 bitnyinél nagyobb jobbratolást. Ne végezz balratolást olyankor, amikor az 32 bitnél hosszabb számot eredményezne.

Előző | Tartalom | Következő
Hozzárendelő operátorok | Fel | Összehasonlító operátorok