PHP kézikönyv
Előző |  | Következő

# gettype

(PHP 3, PHP 4, PHP 5)

gettype -- Változó típusának visszaadása

## Leírás

string gettype ( mixed var )

Visszaadja a var paraméterben megadott PHP változó típusát.

Figyelem
Soha ne használd a gettype() függvényt egy bizonyos típusba tartozás vizsgálatához, mivel a visszaadott karaktersorozat megváltozhat későbbi PHP verziókban. Ráadásul lassabb, mint egy bizonyos típus vizsgálata, mivel karaktersorozat általakítást használ. Ehelyett használd az is_* függvényeket.

A lehetséges visszatérési értékek:

- "boolean" - logikai típus (a PHP 4-esben)

- "integer" - egész típus

- "double" (történeti okokból "double" a visszatérési érték a float lebegőpontos típusra, és nem "float")

- "string" - karaktersorozat

- "array" - tömb

- "object" - objektum

- "resource" - erőforrás (a PHP 4-esben)

- "NULL" - NULL (a PHP 4-esben)

- "user function" - felhasználói függvény (csak a PHP 3-asban!)

- "unknown type" - ismeretlen típus

A PHP 4-esben, a function_exists() és method_exists() függvényeket kell használnod, a korábbi "user function" visszatérési értéket tesztelő PHP 3-as gettype() hívások helyett.

Lásd még settype(), is_array(), is_bool(), is_float(), is_integer(), is_null(), is_numeric(), is_object(), is_resource(), is_scalar() és is_string().

Előző | Tartalom | Következő
get_resource_type | Fel | import_request_variables