PHP kézikönyv
Előző | 38. Fejezet. Fájlfeltöltés kezelése | Következő

# Tipikus csapdák

A MAX_FILE_SIZE nem tartalmazhat nagyobb értéket, mint az upload_max_filesize beállítás értéke. Az alapbeállítás 2 megabyte.

Ha a memóriakorlát be van állítva, esetleg növelni kell a memory_limit értékét. Gondoskodni kell a memory_limit kellően nagyra állításáról!

Ha a max_execution_time túl kicsire van állítva, a program futása során letelhet az idő. Ezért gondoskodni kell a max_execution_time kellően nagyra állításáról! Az állományok feltöltése nem számít bele a max_execution_time időbe, de egy nagyobb állomány feldolgozása lehetséges, hogy több időt vesz igénybe a program számára.

> Megjegyzés: A max_execution_time csupán csak a szkriptek lefutásának idejére vonatkozik. Minden olyan tevékenység, amely a szkript futásán kívül történik, mint például a system(), sleep() függvényhívás, az adatbázis lekérések feldolgozása adatbázis oldalon, vagy történetesen a fájfeltöltés ideje nem számít bele a futtatási időbe.

Figyelem
A max_input_time adja meg másodpercekben azt a leghosszabb időt, amennyi időt a szkript eltölthet az adatok átvételével. Ilyen a fájlfeltöltés is. Nagyobb állományok feltöltése esetén nem árt, ha a PHP által alapértelmezett 60 másodperces időtt nagyobbra állítjuk.

Ha a post_max_size túl kicsi, nagy állományok nem tölthetőek fel. Gondoskodni kell a post_max_size kellően nagyra állításáról!

Ellenőrizni kell mindig, hogy pontosan mely állományokon végez műveletet a program. A felhasználók esetleg más könyvtárakhoz is hozzáférhetnek.

A CERN httpd szerver úgy tűnik, hogy eldob mindent a klienstől kapott Content-type MIME fejlécben az első szóközt követően. Amíg ez fennáll, a CERN httpd szerver nem fogja támogatni a fájl feltöltéseket.

Köszönhetően a nagyon sokféle állomány elnevezési lehetőségnek, konvenciónak nam garantálható, hogy a különleges nevű (pl. szóközt tartalmazó) állományok feltöltése mindig a megfelelően működik.

A fájl típusú adatok nem keverhetőek közös tömbbe más, normál adatokkal (az ize[] elnevezésre gondolva itt).

Előző | Tartalom | Következő
Hibaüzenetek magyarázatai | Fel | Több állomány egyidejű feltöltése