PHP kézikönyv
Előző |  | Következő

# getmxrr

(PHP 3, PHP 4, PHP 5)

getmxrr -- Adott Internet hostnévhez tartozó MX rekordok kigyűjtése

## Leírás

bool getmxrr ( string hosztnév, tömb &mxhosts [, array &weight] )

Névszerver keresést kezdeményez a megadott hostnév-re, MX (Mail Exchanger - levélszerver) rekordok után kutatva. Találat esetén `TRUE` értékkel tér vissza, míg hiba estén vagy találat hiányában `FALSE` értékkel.

A talált MX rekordokat az mxhosts argumentumban megadott tömbben kapjuk vissza. A weight opcionális paramétert megadva, az ott megjelölt tömbben visszakapjuk az egyes MX rekordok súlyozottságát.

> Megjegyzés: E-mail címek valódiságának ellenőrzésére ez a függvény nem ajánlatos. Igaz, helyesen visszadja a DNS keresés eredményét, de hivatkozva az RFC 2821 dokumentumra, ha nem található ilyen DNS bejegyzés, maga a kérdéses hosztnév mögött álló gép lehet annak egyetlen levélkiszolgáló szervere, 0-ás prioritási szinttel.

> Megjegyzés: A Windows változatokban ez a függvény nincs implementálva. Hasonló funkcionalitás elérhető a PEAR Net_DNS osztályának használatával.

Lásd még: checkdnsrr(), dns_get_record(), gethostbyname(), gethostbynamel(), gethostbyaddr(), valamint a man named(8) oldala!

Előző | Tartalom | Következő
gethostbynamel | Fel | getprotobyname