PHP kézikönyv
Előző | A. Függelék. A PHP és a kapcsolódó projektek története | Következő

# PHP-hez kapcsolódó projektek története

## PEAR

A PEAR (PHP Extension and Application Repository, eredetileg PHP Extension and Add-on Repository, magyarul: PHP Kiterjeszések és Alkalmazások Tárháza, eredetileg PHP Kiterjesztések és Kiegészítők Tárháza) a PHP féle alaposztályok (foundation classes), a jövőben kifejlődhet arra, hogy ez legyen az alapvető mód arra, hogy a fejlesztők PHP kiterjesztéseket terjesszenek egymás között.

A PEAR a 2000 januárjában Tel Aviv-ban megrendezett PHP Developers' Meeting (PDM) keretén belül szervezett megbeszélések eredményeként született. Stig S. Bakken alkotta meg és az elsőszülött lányának, Malin Bakken-nek dedikálta.

2000 eleje óta, a PEAR egy nagy, jelentős projekté nőtt, nagyszámú fejlesztő dolgozik azon, hogy olyan újrefelhasználható funkcionalitást implementáljon, amely az egész PHP közösség által hasznosítható. Ma a PEAR széles skálájú infrastruktúrális alaposztályokat tartalmaz adatbázis eléréshez, tartalom-puffereléshez, matematikai számításokhoz, eCommerce alkalmazások megvalósításához, és sok egyébhez.

A PEAR-ről több információt a kézikönyvében találsz.

## PHP Quality Assurance Initiative

A PHP Quality Assurance Initiative (PHP Minőségbiztosítási Kezdeményezés) 2000 nyarában alakult meg, ezzel válaszolva arra a kritikára, hogy a PHP kiadások nem voltak elég jól letesztelve az üzleti környezetek számára. Most a csapat a fejlesztők alapembereiből áll, akik jól értenek a PHP kódbázisához. Ezek a fejlesztők sok időt töltenek azzal, hogy behatárolják és kijavítsák a PHP-ben szereplő hibákat. Ráadásul sok más csapattag van, aki teszteli és visszajelzi ezeket a hibákat különféle platformokat használva.

## PHP-GTK

A PHP megoldása a kliens oldali GUI alkalmazások írására a PHP-GTK Andrei Zmievski így emlékszik a PHP-GTK tervezési és megalkotási folyamatára:

> A GUI programozás mindig is érdekelt, és úgy találtam, hogy a Gtk+ egy elég jó eszköztár, kivéve, hogy ezzel C-ben programozni kissé unalmas és fárasztó. Miután szemtanúja voltam a PyGtk és a GTK-Perl implementációknak, elhatároztam, hogy megnézem, hogy a PHP-t lehet-e illeszteni a Gtk+ eszköztárhoz, legalábbis valamennyire. 2000 augusztusától kezdett egy kicsivel több szabad időm lenni, így akkor kezdtem el kísérletezni. A fő irányvonalat a PyGtk implementáció adta, mivel meglehetősen teljes funkcionalitással és jó objektum-orientált interfésszel rendelkezett. James Henstridge, a PyGtk megalkotója, nagyon hasznos tanácsokkal látott el a kezdeti stádiumban.

> Az Gtk+ összes fügvényéhez az interfészt megírni elképzelhetetlen volt, ezért nagy érdeklődést tanúsítottam a kódgenerátorok iránt, hasonlóan a PyGtk-hoz. A kódgenerátor egy PHP program, ami beolvassa .defs állományok sorozatát, amelyek tartalmazzák a Gtk+ osztályokat, konstansokat, és metódusinformációkat, és olyan C kódot generál, amely csatlakoztatja a PHP-hez. Amit nem lehetett automatikusan generálni, meg lehetett írni kézzel az .overrides nevű állományban.

> A kódgenerátor és az infrastruktúra kialakítása igénybe vett egy kis időt, mivel 2000 végén kevés időt tudtam a PHP-GTK-ra szánni. Miután megmutattam Frank Kromann-nak, elkezdett érdeklődni és kisegített a kódgenerátorral való munkában és a Win32-es implementációban. Amikor megírtuk az első Helló Világ programot és felizzítottuk, rendkívül izgalmas volt. Még pár hónapig eltartott, amíg a projektet prezentálható állapotba hoztuk, a kezdeti verzió 2001 március 1.-én jelent meg. A történet pontosan megfelel a SlashDot-énak.

> Érzékelve azt, hogy a PHP-GTK elég széles körben elterjedhet, különálló levelezőlistákat és CVS tárhelyeket hoztam létre számára, valamint Colin Viebrock segítségével a gtk.php.net weboldalt. A dokumentáció is el kellene készüljön, ebben James Moore érkezett segítségül.

> A kiadása óta a PHP-GTK nagy népszerűséget szerzett. Megvan a saját dokumentációs csapatunk, a kézikönyv továbbra is fejlődik, az emberek kezdenek kiterjesztéseket írni hozzá, és egyre több izgalmas alkalmazás születik a PHP-GTK által.

Előző | Tartalom | Következő
A PHP és a kapcsolódó projektek története | Fel | Könyvek a PHP-ről