PHP kézikönyv
Előző |  | Következő

# mysql_result

(PHP 3, PHP 4, PHP 5)

mysql_result -- Eredmény egy sorának lekérdezése

## Leírás

mixed mysql_result ( resource result, int row [, mixed field] )

Egy MySQL eredményhalmaz egy elemét adja vissza.

Amikor nagy eredményhalmazokkal dolgozol, akkor mérlegelned kell az olyan függvyének használatát, amelyek az egész eredménysort betöltik. Mivel ezek több cella tartalmát olvassák be egy függvényhívással, így ezek SOKKAL gyorsabbak, mint a mysql_result() függvény hívogatása. Említést érdemel még, hogy a numerikus index használata jóval gyorsabb, mint a mezőnév vagy a táblanév.mezőnév forma használata.

## Paraméterek

result

  A feldolgozandó eredményhalmaz erőforrás. Ez az eredményhalmaz egy mysql_query() hívás eredményeként kellett létrejöjjön.

row

  A lekérdezendő sor sorszáma az eredményhalmazban. A számozás 0-tól kezdődik.

field

  A lekérdezendő mező neve vagy sorszáma.

  A mező paraméter a mező sorszáma vagy neve lehet vagy táblanév pont mezőnév (táblanév.mezőnév). Ha az oszlop más néven lett lekérve, mint ami az oszlop eredeti neve volt ('select izé as bigyó from...'), akkor használd azt a bizonyos 'más nevet'! Ha nincs megadva, akkor az első mező lesz lekérve.

## Visszatérési értékek

A MySQL eredményhalmaz egy eleme, hiba esetén pedig `FALSE`.

## Példák

Példa 1. mysql_result() példa

`<?php $kapcsolat = mysql_connect('localhost', 'mysql_felhasznalo', 'mysql_jelszo'); if (!$kapcsolat) { die('Nem tudok kapcsolódni: ' . mysql_error()); } $eredmeny = mysql_query('SELECT nev FROM melo.alkalmazott'); if (!$eredmeny) { die('Nem tudom a lekérdezést végrehajtani:' . mysql_error()); } echo mysql_result($eredmeny, 2); // kiírja a harmadik alkalmazott nevét mysql_close($kapcsolat); ?>`

## Megjegyzések

> Megjegyzés: A mysql_result() függvényhívásokat más, ugyanazon eredményhalmazzal foglalkozó függvényhívásokkal nem szabad együtt használni!

## Lásd még

mysql_fetch_row()
mysql_fetch_array()
mysql_fetch_assoc()
mysql_fetch_object()

Előző | Tartalom | Következő
mysql_real_escape_string | Fel | mysql_select_db