PHP kézikönyv
Előző |  | Következő

# idate

(PHP 5)

idate -- A helyi időt/dátumot egésszé alakítja

## Leírás

int idate ( string format [, int timestamp] )

Egy egész értékkel tér vissza, amely a formátumstring szerinti alakban tartalmazza a timestamp dátumot, ennek hiányában az aktuális helyi időt. Más szóval, a timestamp paraméter elhagyható és az alapértelmezett értéke a time() függvény értéke.

A date() függvénnyel ellentétben, az idate() csak egy karaktert vár a format paraméterben.

Táblázat 1. A format paraméterben az alábbi karakterek lehetnek:

Formátum karakter | Leírás
--- | ---
B | Swatch Beat/Internet Time
d | Hónap napja
h | Óra 12 órás formátumban
H | Óra 24 órás formátumban
i | Perc
I | 1 nyári időszámítás alatt, 0 egyébként.
L | 1 szökőév esetén, 0 egyébként
m | Hónap
s | Másodperc
t | A hónapbeli napok száma
U | A Unix Epoch (January 1 1970 00:00:00 GMT) óta eltelt másodpercek száma. Ugyanaz mint a time() függvény
w | A hét napja (vasárnap: 0)
W | Év hetének a száma ISO-8601 szerint, a hetek hétfőn kezdődnek
y | Év 1 vagy 2 számjeggyel (lásd a lenti megjegyzést)
Y | Év 4 számjeggyel
z | Év napja
Z | Időzóna eltolás másodpercekben

> Megjegyzés: Mivel az idate() függvény mindig integer típusű értékkel tér vissza, amelyek nem kezdődhetnek "0"-val, az idate() a vártnál kevesebb számjeggyel térhet vissza. Lásd az alábbi példát:

`<?php $timestamp = strtotime('1st January 2004'); //1072915200 // ez az évet 2 számjeggyel írná ki, // de mivel itt "0"-val kezdődne // csak egy "4"-est ír ki echo idate('y', $timestamp); ?>`

Lásd még a date() és a time() függvényeket.

Előző | Tartalom | Következő
gmstrftime | Fel | localtime