PHP kézikönyv
Előző | 16. Fejezet. Vezérlési szerkezetek | Következő

# switch

A switch kifejezés hasonló egy sereg IF kifejezéshez, ahol a kifejezésekben ugyanaz szerepel. [Pont olyan, mint a C-ben, C-s gyakorlattal rendelkezőknek Tovább gomb]. Gyakori, hogy ugyanazt a változót (vagy kifejezést) kell összehasonlítani több különböző értékkel, és más-más kódot végrehajtani a változó (kifejezés) értékétől függően. Pontosan erre való a switch.

> Megjegyzés: Néhány más nyelvvel ellentétben, a continue utasítás használható switch-ben és ugyanúgy működik mint a break. Ha van egy switch-et egy cikluson belül, és a ciklusban szeretnél továbblépni, a continue 2 parancsot kell kiadnod.

Az alábbi két példa két különböző módon írja ki ugyanazt, az egyik egy sor if utasításokat használ, a másik pedig a switch-et:

Példa 16-1. A switch szerkezet

`<?php if ($i == 0) { echo "i most 0"; } elseif ($i == 1) { echo "i most 1"; } elseif ($i == 2) { echo "i most 2"; } switch ($i) { case 0: echo "i most 0"; break; case 1: echo "i most 1"; break; case 2: echo "i most 2"; break; } ?>`

Példa 16-2. A switch szerkezetben használhatók stringek

`<?php switch ($i) { case "alma": echo "i most: alma"; break; case "bigyo": echo "i most: bigyo"; break; case "torta": echo "i most: torta"; break; } ?>`

A hibák elkerülése végett fontos megérteni, hogy hogyan kerül végrehajtásra a switch szerkezet. A switch vagyis utasításról utasításra hajtódik végre. Nem hajtódik végre semmilyen utasítás, csak akkor, ha egy olyan case kifejezést talál a PHP, amely egyezik a switch kifejezés értékével. Ezután a PHP addig folytatja az utasítások végrehajtását, amíg el nem éri a switch blokk végét, vagy nem találkozik egy break utasítással. FONTOS! Ha nem nincs break egy case-hez tartozó utasítás(sorozat) végén, akkor a PHP végrehajtja a soron következő case-hez tartozó utasításokat is! Például:

`<?php switch ($i) { case 0: echo "i most 0"; case 1: echo "i most 1"; case 2: echo "i most 2"; } ?>`

Itt, ha $i értéke 0, akkor a PHP az összes kiíró utasítást végrehajtja! Ha $i értéke 1, akkor a PHP az utolsó két echo-t hajtja végre, és csak ha $i értéke 2, akkor kapod a 'kívánt' eredményt (csak az 'i most 2' íródik ki). Tehát nagyon fontos nem elfelejteni a break utasítást (bár bizonyos körülmények között lehet, hogy pont ennek elhagyása a szándékos).

A switch kifejezésben a feltétel csak egyszer értékelődik ki és a kapott eredmény lesz összehasonlítva a case kifejezések mindegyikével. Ha elseif kifejezéseket használsz, a kifejezések újra és újra kiértékelődnek. [és újra és újra be kell gépelni. Ez nem csak fárasztó, de hiba forrása is lehet.] Ha a kifejezés bonyolult, vagy egy ciklus belsejében van, a switch a gyorsabb.

Egy eset (case) utasításlistája üres is lehet, így a vezérlés a következő case-címkére adódik.

`<?php switch ($i) { case 0: case 1: case 2: echo "i 3-nál kisebb, de nem negatív"; break; case 3: echo "i pont 3"; } ?>`

Egy különleges eset a default [alapértelmezett] címke. Ez a címke bármivel egyezik, amivel a korábbi case elemek nem egyeztek. Ennek kell az utolsó elemnek lennie. Például:

`<?php switch ($i) { case 0: echo "i most 0"; break; case 1: echo "i most 1"; break; case 2: echo "i most 2"; break; default: echo "i se nem 0, se nem 1, se nem 2"; } ?>`

A case kifejezés tetszőleges kifejezés, aminek egyszerű a típusa, vagyis egész vagy lebegőpontos szám, vagy string. Tömbök és objektumok itt nem használhatók, csakis egy-egy elemük ill. változójuk egyszerű típusként.

Az alternatív szintaxis működik a switch-ekkel is. Bővebb információért lásd: Vezérlési szerkezetek alternatív szintaxisa.

`<?php switch ($i): case 0: echo "i most 0"; break; case 1: echo "i most 1"; break; case 2: echo "i most 2"; break; default: echo "i se nem 0, se nem 1, se nem 2"; endswitch; ?>`

Előző | Tartalom | Következő
continue | Fel | declare