PHP kézikönyv
Előző |  | Következő

# session_start

(PHP 4, PHP 5)

session_start -- Munkamenet megkezdése / folytatása

## Leírás

bool session_start ( void )

A session_start() elkezd egy új munkamenetet, vagy folytat egy korábbit, ha a PHP érvényes munkamenet azonosító érkezését érzékelte GET/POST paraméterben vagy sütiben.

Ha az alapbeállítású névtől eltérő nevet szeretnél használni a munkamenet számára, használd a session_name() függvényt a session_start() meghívása előtt.

Ez a függvény mindig `TRUE` értékkel tér vissza.

> Megjegyzés: Ha süti alapú munkameneteket használsz, a session_start() hívásnak minden kimenetet meg kell előznie.

A session_start() egy belső kimenet kezelőt regisztrál az URL-ek és űrlapok átírására, ha a trans-sid funkció be van kapcsolva. Ha az ob_gzhandler-t vagy más hasonló kimenet kezelőket használsz az ob_start() függvénnyel, a kimenet kezelők sorrendje fontos a megfelelő kimenet érdekében. Ezért az ob_gzhandler-t a munkamenet megkezdése előtt kell regisztrálni.

> Megjegyzés: A zlib.output_compression használata javasolt az ob_gzhandler helyett.

Előző | Tartalom | Következő
session_set_save_handler | Fel | session_unregister